sagorsarker/bangla-wikipedia huggingface dataset:
মেসিয়ার ৮১

মেশিয়ার ৮১ ("এন জি সি ৩০৩১ বা বডের ছায়াপথ" নামে পরিচিত') একটি সর্পিল ছায়াপথ। এটি পৃথিবী থেকে ১২ মিলিয়ন আলোক-বর্ষ দূরে অবস্থিত এবং এটির ব্যাস ৯০,০০০ আলোকবর্ষ । এতে একটি সক্রিয় নিউক্লিয়াস আছে, যার মধ্যে রয়েছে একটি অতিভারবিশিষ্ট কৃষ্ণ গহ্বর যার ভর সূর্যের ভরের ৭০ মিলিয়ন গুণ । এই কারণে অভিজ্ঞ জ্যোতির্বিজ্ঞানীরা এ বিষয়ে গবেষণা করছেন। এই ছায়াপথ অতি বৃহত এবং উজ্জ্বল।
মেশিয়ার ৮১ সর্বপ্রথম আবিষ্কার করেছিলেন জোহান এলার্ট বোড ১৭৭৪ সালে। কখনো কখনো এই ছায়াপথকে "বোডের ছায়াপথ'" ও বলা হয়।১৭৭৯ সালে, পিয়ারে মেচিয়ান এবং চার্লস মেশিয়ার বোডের বস্তুকে পুনরায় চিহ্নিত করেন।তারা ইহাকে মেশিয়ার তালিকাতে অন্তর্ভুক্ত করেছেন। মেশিয়ার তালিকায়।
একমাত্র মেশিয়ার৮১ তে অতিনবতারা ঘটতে দেখাগিয়েছে । এই অতিনবতারাকে এস এন ১৯৯৩ জে নামে নামকরণ করা হয়েছে।এটি ২৮ মার্চ ১৯৯৩ তে স্পেনের বিঙ্গানী এফ.গারসিয়া আবিষ্কার করেন। এটি ছিল বিংশ শতাব্দীতে দেখা দ্বিতীয়তবারে মতো একটি বৃহত এবং অতি উজ্জ্বল অতিনবতারা।
মেশিয়ার ৮১ ছায়াপথটি এম ৮১ গ্রুপের সর্ববৃহত ছায়াপথ।এম ৮১ গ্রুপ এ রয়েছে ৩৪টি ছায়াপথ এবং রয়েছে নক্ষত্রমন্ডল এবং ঋক্ষমন্ডল।
মেশিয়ার ৮১ আলফা ঋক্ষমণ্ডল এর প্রায় ১০° উত্তর-পশ্চিমে অবস্থিত। উভয় মেশিয়ার ৮১ এবং মেশিয়ার ৮২ দূরবীন এবং ছোট টেলিস্কোপ ব্যবহারের মাধ্যমে দেখা যায়।মেশিয়ার ৮১ ছায়াপথ বৃহত ছায়াপথগুলের মধ্যে অন্যতম
মুজফফর খানজী

মুজফফর খানজী (রাজত্বকাল: ১৭৬০-১৭৬২) জুনাগড় রাজ্যের তৃতীয় নবাব ছিলেন।
মুজফফর খানজীর পিতার নাম ছিল জাফর খানজী। মুজফফর খানজী জুনাগড় রাজ্যের দ্বিতীয় নবাব প্রথম মহম্মদ মহবত খানজীর মাতুল ছিলেন। ১৭৬০ খ্রিষ্টাব্দে ভাগিনেয়কে সিংহাসনচ্যুত করে তিনি জুনাগড় রাজ্যের নবাব হন। কিন্তু ১৭৬২ খ্রিষ্টাব্দে রাধনপুর রাজ্যের নবাব জওয়ান মর্দ খান তাকে পরাজিত করে জুনাগড় রাজ্যকে নিজের রাজ্যভুক্ত করলে তিনি রাজ্যের দাবী ত্যাগ করতে বাধ্য হন।
প্রথম মহম্মদ হামিদ খানজী

প্রথম মহম্মদ হামিদ খানজী (১৭৬৬- ২৬শে ফেব্রুয়ারি, ১৮১১) জুনাগড় রাজ্যের পঞ্চম নবাব ছিলেন।
প্রথম মহম্মদ হামিদ খানজী জুনাগড় রাজ্যের দ্বিতীয় নবাব প্রথম মহম্মদ মহবত খানজীর একমাত্র পুত্র ছিলেন। তার মাতার নাম ছিল সজ্জন কুঁভেরবা। ১৭৭৪ খ্রিষ্টাব্দের ২রা ডিসেম্বর তারিখে পিতার মৃত্যুর পর তিনি সিংহাসনে আরোহণ করেন। তার প্রথমা পত্নী বখতা বেগম ছিলেন রাধনপুর রাজ্যের নবাব মহম্মদ গাজীউদ্দীন খানের কন্যা এবং তার দ্বিতীয় পত্নী কামাল বখতা বেগম ছিলেন রাধনপুর রাজ্যের নবাব মহম্মদ নজমউদ্দীন খানের কন্যা। এছাড়া তার বাদশা বেগম, রাজকুঁভেরবা এবং মেহের বানো নামক অপর তিন পত্নী ছিল। দ্বিতীয় মহম্মদ বাহাদুর খানজী এবং সর্দার মহম্মদ খানজী নামক তার দুইজন পুত্রসন্তানের জন্ম হয়। এছাড়া তার পত্নী কামাল বখতা বেগম সলাবত খানজী নামক একটি ছেলেকে দত্তক নেন।
দ্বিতীয় মহম্মদ বাহাদুর খানজী

দ্বিতীয় মহম্মদ বাহাদুর খানজী বা মহম্মদ শের খানজী (৩০শে মে, ১৭৯৫- ২৬শে মে, ১৮৪০) জুনাগড় রাজ্যের ষষ্ঠ নবাব ছিলেন।
মহম্মদ শের খানজী জুনাগড় রাজ্যের পঞ্চম নবাব প্রথম মহম্মদ হামিদ খানজীর পুত্র ছিলেন। তার মাতা রাজকুঁভেরবা একজন রাজপুত ক্রীতদাসী হওয়ায় পিতার রাজত্বকালের অধিকাংশ সময় মাতা-পুত্রকে বিরাওয়াল পতন নামক স্থানে নির্বাসনে কাটাতে হয়। ১৮১১ খ্রিষ্টাব্দের ফেব্রুয়ারি মাসে তার পিতা মৃত্যুশয্যায় তাকে পরবর্তী নবাব হিসেবে মনোনীত করেন এবং ২৬শে ফেব্রুয়ারি তিনি সিংহাসনে আরোহণ করে দ্বিতীয় মহম্মদ বাহাদুর খানজী উপাধি ধারণ করেন। এই সময় প্রথম মহম্মদ হামিদ খানজীর দ্বিতীয়া পত্নী কমল বখতা বেগমের দত্তক পুত্র সলাবত খানজী সিংহাসনের দাবী জানালে একটি দীর্ঘ তদন্তের পর বরোদা রাজ্যের মহারাজা আনন্দ রাও গায়কওয়াড় ১৮১৪ খ্রিষ্টাব্দের মার্চ মাসে দ্বিতীয় মহম্মদ বাহাদুর খানজীকে জুনাগড় রাজ্যের নবাব রূপে স্বীকৃতি প্রদান করেন। ১৮১২ খ্রিষ্টাব্দে ঊমর মুখসম নামক আনন্দ রাও গায়কওয়াড়ের একজন কর্মী দ্বিতীয় মহম্মদ বাহাদুর খানজীর সাথে চুক্তি করে তার নিকট হতে অমরেলি, কোডিনর, দামনগর ও শিয়ানগরের কিছু অংশ বরোদা রাজ্যের অন্তর্ভুক্ত করেন। পরবর্তীকালে ঊমর মুখসম নবাবের বিরুদ্ধে অস্ত্রধারণ করলে নবাব ব্রিটিশদের সাহায্য প্রার্থনা করেন। ১৮১৬ খ্রিষ্টাব্দে ব্রিটিশরা তাকে ঊমর মুখসমকে জুনাগড় থেকে বিতাড়ণ করেন। ১৮২২ খ্রিষ্টাব্দে নবাব প্রত্যক্ষ ভাবে কর সংগ্রহের অধিকার ত্যাগ করেন ও ব্রিটিশদের মাধ্যমেই কর সংগ্রহের প্রতিশ্রুতি দেন।
দ্বিতীয় মহম্মদ বাহাদুর খানজী ১৮২০ খ্রিষ্টাব্দের সেপ্টেম্বর মাসে কচ্ছ রাজ্যের রাও দ্বিতীয় রায়ধনজির কন্যা কেশরবাঈকে বিবাহ করেন। এছাড়া তিনি মগিজুব বেগম, দাদিবু বেগম এবং নাজু বিবি নামক তিনজনকে বিবাহ করেন। তার দ্বিতীয় মহম্মদ হামিদ খানজী, দ্বিতীয় মহম্মদ মহবত খানজী, মহম্মদ শের খানজী নামক তিনটি পুত্র এবং এক কন্যাসন্তানের জন্ম হয়।
দ্বিতীয় মহম্মদ হামিদ খানজী

দ্বিতীয় মহম্মদ হামিদ খানজী (১৮২৮- ১৮৫১) জুনাগড় রাজ্যের সপ্তম নবাব ছিলেন।
দ্বিতীয় মহম্মদ হামিদ খানজী জুনাগড় রাজ্যের ষষ্ঠ নবাব দ্বিতীয় মহম্মদ বাহাদুর খানজীর জ্যৈষ্ঠ পুত্র ছিলেন। ১৮৪০ খ্রিষ্টাব্দের ২৬শে মে পিতার মৃত্যু হলে মাতা দাদিবু বেগমের তত্ত্বাবধানে থেকে তিনি রাজ্য পরিচালনা করেন। ১৮৪১ খ্রিষ্টাব্দে তিনি দুই বার বিবাহ করেন। মাত্র তেইশ বছর বয়সে অত্যধিক মদ্যপানের দরুন তিনি মারা যান।
অ্যান্থনি স্টুয়ার্ট

অ্যান্থনি মার্ক স্টুয়ার্ট (; জন্ম: ২ জানুয়ারি, ১৯৭০) নিউ সাউথ ওয়েলস রাজ্যের নিউক্যাসলে জন্মগ্রহণকারী সাবেক অস্ট্রেলীয় ক্রিকেটার। ১৯৯৬-৯৭ মৌসুমে অস্ট্রেলিয়া ক্রিকেট দলের পক্ষে অ্যান্থনি স্টুয়ার্ট কেবলমাত্র তিনটি একদিনের আন্তর্জাতিকে অংশগ্রহণ করেছিলেন। দলে তিনি মূলতঃ বোলার হিসেবে প্রতিনিধিত্ব করেন। ঘরোয়া ক্রিকেটে নিউ সাউথ ওয়েলস এবং ক্যানবেরার পক্ষে খেলেন।
১৯৯৬-৯৭ মৌসুমে অস্ট্রেলিয়া, পাকিস্তান এবং ওয়েস্ট ইন্ডিজ দলের অংশগ্রহণে অনুষ্ঠিত কার্লটন এন্ড ইউনাইটেড একদিনের ত্রি-দেশীয় সিরিজে খেলেন। ১৩.৬২ গড়ে ৮ উইকেট দখল করেন। তন্মধ্যে জানুয়ারি, ১৯৯৭ সালে তার তৃতীয় ও শেষ একদিনের আন্তর্জাতিকে পাকিস্তানের বিপক্ষে নিজস্ব সেরা ৫/২৬ লাভ করেন। মেলবোর্ন ক্রিকেট স্টেডিয়ামে অনুষ্ঠিত এ খেলায় তিনি ইজাজ আহমেদ, মোহাম্মদ ওয়াসিম ও মঈন খানকে ধারাবাহিকভাবে আউট করে হ্যাট্রিক করেন।
প্রাদেশিক ক্রিকেটে ফিরে আসলেও তেমন সাফল্য প্রাপ্তি না ঘটায় নিউ সাউথ ওয়েলস দল ত্যাগ করতে হয় ও তিনি ক্যানবেরা কমেটস দলে চলে যান। ১৯৯৯-২০০০ মৌসুমে মার্কেন্টাইল মিউচুয়াল কাপে কমেটস যোগ্যতা লাভে ব্যর্থ হওয়ায় তাকে সিডনির গ্রেড ক্রিকেটে ফিরে আসতে হয়।
নিউজিল্যান্ডের প্রাদেশিক দল ওয়েলিংটন ফায়ারবার্ডস দলে কোচের দায়িত্ব পালন করেন। বর্তমানে তিনি নিউ সাউথ ওয়েলস ক্রিকেট দলকে পরিচালনা করছেন।
দ্বিতীয় মহম্মদ মহবত খানজী

দ্বিতীয় মহম্মদ মহবত খানজী (১০ই মে, ১৮৩৮- ২৯শে সেপ্টেম্বর, ১৮৮২) জুনাগড় রাজ্যের অষ্টম নবাব ছিলেন।
দ্বিতীয় মহম্মদ মহবত খানজী জুনাগড় রাজ্যের ষষ্ঠ নবাব দ্বিতীয় মহম্মদ বাহাদুর খানজীর মধ্যম পুত্র ছিলেন। তার মাতার নাম ছিল নাজু বিবি। ১৮৫১ খ্রিষ্টাব্দে জ্যৈষ্ঠ ভ্রাতা দ্বিতীয় মহম্মদ হামিদ খানজীর মৃত্যু হলে তিনি সিংহাসনে আরোহণ করেন। তার মাতা ও এক উচ্চাকাঙ্খী সভাসদের কড়া নজর থেকে পালিয়ে তিনি ওয়ান্থালি পালিয়র ব্রিটিশদের সাহায্য প্রার্থনা করেন। ১৮৬২ খ্রিষ্টাব্দের ১১ই মার্চ ইসলামী আইন অনুসারে তাকে উত্তরাধিকারের সনদ প্রদান করা হয়। ১৮৭৭ খ্রিষ্টাব্দের ১লা জানুয়ারী তিনি দিল্লীর দরবারে গেলে তার সম্মানে পনেরো বার তোপ দেগে সেলাম জানানো হয়। দেওয়ান অমর সিংহের সহায়তায় তিনি জুনাগড় শহরকে আধুনিকীকরণ ও সৌন্দর্য্যবর্ধনের কাজে তদারক করেন। তার আমলে রাজ্যে গথিক স্থাপত্যকলায় বেশ কিছু শিক্ষাপ্রতিষ্ঠান, চিকিৎসালয়, বিচারালয় প্রভৃতি স্থাপিত হয়।
দ্বিতীয় মহম্মদ মহবত খানজী ১৮৫১ খ্রিষ্টাব্দে রাধনপুর রাজ্যের নবাব মহম্মদ জোরাওয়ার শের খানের জ্যেষ্ঠা কন্যা কমল বখতেকে বিবাহ করেন। এছাড়া ১৮৫৩ খ্রিষ্টাব্দে লাডলি বিবি এবং ১৮৬৬ খ্রিষ্টাব্দে সর্দার বখতে বেগম নামক দুইজনকে বিবাহ করেন। এছাড়া মাহুতকন্যা নূর বিবি, প্রাক্তন নর্তকী ছোটিবু ও নানিবু তার পত্নী ছিলেন। তিনি লাডলি বিবির গর্ভে তৃতীয় মহম্মদ বাহাদুর খানজী, নূর বিবির গর্ভে মহম্মদ রসুল খানজী এবং ছোটিবুর গর্ভে মহম্মদ আদিল খানজি নামক তিন পুত্রসন্তানের জন্মদেন। এছাড়া ১৮৭৬ খ্রিষ্টাব্দে তাজ বখতে নামক তার এক কন্যাসন্তানের জন্ম হয়।
আদ্রিয়ান বিরেল

আদ্রিয়ান ভিক্টর অ্যাডি বিরেল (; জন্ম: ৮ ডিসেম্বর, ১৯৬০) কেপ প্রদেশের গ্রাহামসটাউনে জন্মগ্রহণকারী সাবেক দক্ষিণ আফ্রিকান ক্রিকেটার। তিনি প্রথম-শ্রেণীর ক্রিকেটে ইস্টার্ন প্রভিন্স দলের পক্ষে প্রতিনিধিত্ব করেন। আদ্রিয়ান বিরেল মূলতঃ লেগ ব্রেক বোলার হিসেবে দলে খেলেছেন। এছাড়াও তিনি আয়ারল্যান্ড ক্রিকেট দলে কোচের দায়িত্বে ছিলেন। গ্রাহামসটাউনের সেন্ট অ্যান্ড্রুজ কলেজে অধ্যয়ন করেন তিনি।
২০০৭ সালের ক্রিকেট বিশ্বকাপে আয়ারল্যান্ড দলের কোচ থাকা অবস্থায় দলকে সুপার এইট পর্বে উত্তরণ ঘটান। প্রতিযোগিতায় তার দল বাংলাদেশ ও পাকিস্তান - এই দুই টেস্টখেলুড়ে দলকে পরাজিত করে। এরপর জিম্বাবুয়ের সাথে টাই করে। বিশ্বকাপের পর তাকে পদচ্যুত করা হয় ও ফিল সিমন্সকে তার স্থলাভিষিক্ত করা হয়। ২০১৩ সালে তাকে দক্ষিণ আফ্রিকা দলের সহকারী কোচের দায়িত্ব দেয়া হয়।
তারাফিয়ার যুদ্ধ (১৯০৭)

তারাফিয়ার যুদ্ধ (২৪ সেপ্টেম্বর ১৯০৭) কাসিম অঞ্চলে সৌদি আরবের একত্রীকরণ সময়ে সংঘটিত। রশিদি ও সৌদিদের মধ্যে সংঘটিত গুরুত্বপূর্ণ যুদ্ধগুলোর মধ্যে এটি অন্যতম।
আবালখাইলের ভাই সম্পর্কিত কাসিমের আমিরকে হত্যা করা হলে তিনি ইবনে সৌদের কাছ থেকে এর প্রতিশোধ নেয়ার পরিকল্পনা করেন। আবালখাইল সৌদিদের শত্রু রশিদিদের সাথে পুনরায় মিত্রতা স্থাপন করেন। তিনি মুতাইর গোত্র ইখওয়ান বাহিনীর প্রধান ফয়সাল আল দাউইশের সাথে জোট গঠন করেন। ইবনে সৌদের সেনাদের সাথে এই জোট বাহিনী তারাফিয়ার যুদ্ধে লিপ্ত হয়।
রিয়াদ আমিরাত এই যুদ্ধে জয়লাভ করে।
মাঘ বিহু

মাঘ বিহু () অসমে পালিত বিহু উৎসব। পৌষ-মাঘ মাসের সংক্রান্তির দিন মাঘ বিহু উৎযাপন করা হয়। মাঘ বিহুর অপরনাম ভোগালি বিহু। এইটি তিনদিনব্যাপি পালন করা হয়।
আহোম রাজত্বকালে রাজকীয় পৃষ্ঠপোষকতায় এই বিহু পালন করা হয়েছিল বলে জানা যায়। বিহুর সময় রংঘড় প্রাঙ্গনে বিভিন্ন খেলার আয়োজন করা হত। আহোম রাজার সেখানে উপস্থিত থেকে এই উৎসব উপভোগ করিতেন। সেই সময় থেকে অসমে মহিষের যুদ্ধ, মোরগের যুদ্ধ ইত্যাদির প্রচলন হয়েছে বলে জানা যায়।
বিহুর দিন যুবকেরা খর দ্বারা মেজিঘড় তৈরী করে। উরুকার সবাই একত্রে ভোজন করে ও বিহুগীত গায়। উজনি অসমে মেজিঘড়কে হারলিগড় বা ভেলাঘড় বলে।
মাঘ বিহুর উরুকা দিনে নির্দিষ্ট পুকুর, খাল বা অন্য কোন জলাশয় থেকে সবাই একত্রে মাছ ধরেন। জাতি-ধর্ম-বর্ণ নির্বিশেষে সকলেই মাছ ধরে আনন্দ উপভোগ করেন। এই প্রথার মাধ্যমে সকলেরা পুকুর, খাল বা অন্য জলাশয় থেকে আহরণ করা মৎস দ্বারা রাত্রের ভোজন করেন। 
উরুকার রাত্রে যুবকেরা অন্যের গৃহ থেকে শস্য, ক্ষেত থেকে ফসল চুরি করার পরম্পরা রয়েছে। চুরি করার প্রথা থাকার জন্য এই বিহুকে চোর বিহু নামেও জানা যায়।<ref name="http://www.ajirdainikbatori.com/surabhi/main/special3.htm"></ref>
সকালে স্নান করে মেজিতে আগুন লাগানো হয়। আগুন প্রজ্বলিত হওয়ার সময় মন্ত্র উচ্চারন করে মুগডাল, ঘি, চাউল ইত্যাদি অগ্নিতে দেওয়া হয়। 
মেজিতে আগুন লাগিয়ে অগ্নিদেবকে প্রসন্ন করার জন্য নিম্নের মন্ত্রটি উচ্চারন হয়-
এরপর ভোজ-ভাত খাওয়া হয়। গুরুদেব ও ভকতদের গৃহে নিমন্ত্রণ করে নতুন ধান দিয়ে প্রস্তুত জলপান দিয়ে আশীর্বাদ নেওয়া হয়।
মাঘ বিহুকে ভোগালী অর্থাৎ ভোজনের উৎসব বলা হয়। এই বিহুর সময়ে অসমবাসীরা জলপান, পিঠা, নাড়ু ইত্যাদি প্রস্তুত করেন। তিল পিঠা মাঘ বিহুর প্রধান পিঠা। মাঘ বিহুর সময় প্রস্তুত করা বিভিন্ন পিঠার মধ্যে রয়েছে : চুঙ্গা পিঠা, ঘিলা পিঠা, সুতুলি পিঠা, হেঁচা পিঠা, ডেকা পিঠা, ভুরভুরী পিঠা ইত্যাদি। তাছাড়াও ভাজা চাউল, কোমল চাউল, চিড়া, সন্দেশ, মুড়ি, খৈ ইত্যাদি জলপানের জন্য তৈরী করা হয়।<ref name="http://www.assamiyakhabor.com/publishfinal/asset/guwahati/current/4.html"></ref>
ডুবনিয়াম

ডুবনিয়াম একটি রাসায়নিক উপাদান যার প্রতীক Db এবং পারমাণবিক সংখ্যা ১০৫। রাশিয়ার ডুবনা শহরের নামানুসারে এটার নামকরণ করা হয়, কারণ সেখানই এটার প্রথম উৎপত্তি। এটি একটি কৃত্রিম উপাদান এবং তেজস্ক্রিয়; সবচেয়ে পরিচিত স্থিতিশীল আইসোটোপ ডুবনিয়াম-২৬৮, এটির প্রায় ২৮ ঘণ্টার অর্ধেক জীবন রয়েছে।
সর্পিল ছায়াপথ

সর্পিল ছায়াপথ এক ধরনের ছায়াপথ যা দেখতে চেপ্টা, ধীরে ধীরে এর চারপাশের স্ফীতি চাকতিগুলো কেন্দ্রকে কেন্দ্র করে পর্যাবৃত্তাকারে ঘুরতে থাকে।ইহার কেন্দ্রে নক্ষত্র,গ্যাস,ধূলিকণা,অন্ধকার বস্তু এবং শক্তিশালী কৃষ্ণ বিবর ধারণ করে। উইলিয়া হেরসচেল ১৮শ শতাব্দীতে ছায়াপথের তালিকা তৈরি করেন।১৯৩৬ সালে এডউইন হাবল তার গবেষণায় সর্বপ্রথম সর্পিল ছায়াপথের সন্ধান মেলে "দি রিয়েলম অব নেবুলা"" নামক গ্রন্থে"।". এদের নামকরণ এদের আকারের ভিত্তিতে করা হয়। আমরা আকাশগঙ্গা নামক সর্পিল ছায়াপথে বসবাস করছি। বর্তমানে মহাবিশ্বের প্রায় ৬০% ছায়াপথ সর্পিল আকারের। 
সর্পিল ছায়াপথের উপকরণ:
"সর্পিল বাহুদয়" নক্ষত্র এর কেন্দ্র হতে সৃষ্ট সর্পিল এবং নিষিদ্ধ সর্পিল ছায়াপথ।এগুলো লম্বা, চিকন সর্পিলের ন্যায় এবং এই কারণে এগুলোর নামকরণ সর্পিল ছায়াপথ।প্রাকৃতিকভাবে, বিভিন্নরকমের ছায়াপথের বাহুর উপর নির্ভর করেসর্পিল ছায়াপথের প্রকারভেদ করা হয়েছে।উদাহরণস্বরূপ এস ছি এবং এস বি সি ছায়াপথদয়ে, রয়েছে খুবই "হালকা" বাহুদ্বয়।কিন্তু এস এ এবং এস বি এ ছায়াপথে রয়েছে খুবই শক্তিশালী বাহুদয় (হাবল সিকুয়েন্সের তথ্যসূত্রানুযায়ী)। উভয়ক্ষেত্রে, সর্পিলবাহুদ্বয় অনেক নতুন এবং নীল নক্ষত্র ধারণ করে (উচ্চ ঘনত্বের ভর এবং নতুন নক্ষত্রের সৃষ্টির কারণে), যা বাহুদ্বয়কে অনেক উজ্জ্বল করে তুলেছে।
প্রাথমিকভাবে ধারণা করা হয়েছিল আকাশগঙ্গা একটি সাধারণ সর্পিল ছায়াপথ। কিন্তু পরবর্তীতে ১৯৬০ সালে ধারণা করা হয় এর কেন্দ্রে একটি বার আকৃতির অংশ রয়েছে। অর্থাৎ, এটি একটি নিষিদ্ধ সর্পিল ছায়াপথ। এটি ২০০৫ সালে Spitzer Space Telescope এর সাহায্যে এটি নিশ্চিত করা হয়।
ক্লাইভ কাসলার

ক্লাইভ কাসলার (; জন্মঃ জুলাই ১৫, ১৯৩১) একজন আমেরিকান রোমাঞ্চ ঔপন্যাসিক এবং সামুদ্রিক প্রত্নতত্ত্ববিদ । তার সৃষ্ট ডার্ক পিট চরিত্রের থ্রিলার উপন্যাস বিশ বারেরও বেশি সময় দ্য নিউ ইয়র্ক টাইমসের বেস্টসেলার তালিকার অন্তর্ভুক্ত হয়েছে। কাসলার আমেরিকার "ন্যাশনাল আন্ডারওয়াটার এন্ড মেরিন এজেন্সি" (NUMA)এর প্রতিষ্ঠাতা ও চেয়ারম্যান। তিনি পঞ্চাশেরও বেশি সংখ্যক বই লিখেছেন।
ক্লাইভ কাসলার এর বেড়ে উঠা ক্যালিফোর্নিয়া শহরে। ১৯৬৫ সাল থেকে তার লিখার জগতে প্রবেশ ঘটলেও ১৯৭৩ সালে তার প্রথম উপন্যাস দ্যা মেডিয়েটর কেইপার প্রকাশিত হয়। বিখ্যাত চরিত্র ডার্ক পিটকে কেন্দ্র করেই তার বেশিরভাগ ফিকশন উপন্যাসের কাহিনী গড়ে উঠেছে। ডার্ক পিট সিরিজকের ভেতরে তার রচনা ইনকা গোল্ড, ডীপ সিক্স,ভিক্সেন ০৩,সাহারা,আর্কটিক ড্রিফট ইত্যাদি বেশ জনপ্রিয়। বাংলাদেশি লেখক কাজী আনোয়ার হোসেন তার মাসুদ রানা সিরিজের বেশ কিছু গল্প ক্লাইভ কাসলারের লিখনীর ছায়া অবলম্বনে রচনা করেছেন।
সর্বপ্রথম ক্লাইভ কাসলার রচিত উপন্যাস রেইজ দ্যা টাইটানিক(১৯৮০) নিয়ে একটি চলচ্চিত্র নির্মিত হয়। যা ব্যবসায়িকভাবে সফলতা লাভ করতে পারেনি। পরবর্তীতে ২০০৫ খ্রিষ্টাব্দে প্যারামাউন্ট পিকচার্স ক্লাইভ কাসলারের সাহারা উপন্যাস নিয়ে আরেকটি চলচ্চিত্র মুক্তি দেয়। এতে পেনেলোপে ক্রুজ ইভা রোজাস চরিত্রে অভিনয় করেন।
ইঞ্চি লতা

ইঞ্চি লতা (বৈজ্ঞানিক নাম: Tradescantia zebrina, পূর্বের বৈজ্ঞানিক নাম:"Zebrina pendula") হচ্ছে কমেলিনাসি পরিবারের একটি উদ্ভিদ। এটি মেক্সিকো, মধ্য আমেরিকা এবং কলম্বোর স্থানীয় প্রজাতি এবং এখন এশিয়া, আফ্রিকা, অস্ট্রেলিয়া, দক্ষিণ আমেরিকা এবং প্রশান্ত মহাসাগরীয় দ্বীপপুঞ্জে প্রাকৃতিকভাবে জন্মে।
ইঞ্চি লতাতে লাল রঙের তিন পাপড়ির ফুল হয়। ইঞ্চি গাছ ঝুলানো টবে রাখা মন্দ নয়, এতে এর পাতার নিচের দিকের সুন্দর মেরুন রঙ দৃষ্টিগোচর হয়। বীজ ছাড়া মাত্র এক ইঞ্চি কাণ্ড থেকেও এর বিস্তার ঘটতে পারে। এর কাণ্ড এবং পাতার স্বচ্ছ কষ বেশ এলার্জিক, তাই গ্লাভস্‌ ছাড়া নাড়াচাড়া করলে হাত ধুয়ে ফেলা ভাল।
টকা

টকা () হচ্ছে অসমে প্রচলিত বাদ্যযন্ত্র সমূহের মধ্যে অতি পরিচিত বাদ্যযন্ত্র। টকা বিহুর অপরিহার্য্য বাদ্যযন্ত্র। টকার ব্যবহার সহজসুলভ। প্রাথমিক অবস্থায় হাতবাজিয়ে বিহুগান গাওয়া হত কালক্রমে হাতবাজানোর ছন্দে টকার উৎপত্তি হয়েছে।। 
সহজ নির্মাণ ও ব্যবহার প্রনালীর জন্য টকা অসমে সহজসুলভ বাদ্যযন্ত্র। অসমের গাভরু বিহুর মুখ্য বাদ্যযন্ত্র হচ্ছে টকা। সেইজন্য কোন কোন ক্ষেত্রে এই বিহু টকা বিহু নামেও পরিচিত। জেং বিহুর মুখ্য বাদ্যযন্ত্র হচ্ছে টকা, সুতুলী ও গগনা।। 
টকা বাঁশ দ্বারা নির্মিত সরল যন্ত্র। অসমীয়া বাদ্যযন্ত্রে ব্যবহৃত টকার মোট তিনটি প্রকার দেখা যায়। যেমন-:
আরভিড কার্লসন

আরভিড কার্লসন (২৫ জানুয়ারী ১৯২৩ - ২৯ জুন ২০১৮) একজন সুইডিশ নিউরোফার্মাকোলজিস্ট ছিলেন যিনি নিউরোট্রান্সমিটার ডোপামিনের সাথে তার কাজ এবং পার্কিনসন ডিজিজের প্রভাবগুলির জন্য সবচেয়ে বেশি পরিচিত। ডোপামিন নিয়ে তার কাজের জন্য, কার্লসনকে এরিক কান্ডেল এবং পল গ্রিনগার্ডের সাথে একত্রে ২০০০ সালে চিকিৎসাবিজ্ঞানে নোবেল পুরস্কার দেওয়া হয়েছিল । 
১৯৪৪ সালে, তিনি নাৎসি শিবিরের বন্দীদের পরীক্ষা করার কাজে অংশ নিয়েছিলেন, যাদের সুইডিশ অভিজাত ফোলকে বার্নাডোটে সুইডেনে নিয়ে আসতে পেরেছিলেন, যা দ্বিতীয় বিশ্বযুদ্ধের সময় নিরপেক্ষ ছিল। তিনি ১৯৫১ সালে ফার্মাকোলজিতে এমডি এবং পিএইচডি পেয়েছিলেন। 
কার্লসন জন্মগ্রহণ করেছিলেন ২৫ জানুয়ারী ১৯২৩ এ সুইডেনের ইউপ্পসালায়, চার ভাইবোনদের মধ্যে একজন। তার বাবা লুন্ড বিশ্ববিদ্যালয়ের ইতিহাসের অধ্যাপক হওয়ার পরে তার পরিবার লন্ডে চলে যায়। যদিও তার দুই বড় ভাইবোন তাদের বাবার কেরিয়ারের পথে চলেছিল, তবুও তিনি ১৯৪১ সাল থেকে লন্ডে মেডিসিন পড়তে বেছে নিয়েছিলেন। 
কার্লসন ১৯৪৫ সালে "উল্লা-লিসা ক্রিস্টফারসনকে" বিয়ে করেছিলেন এবং তাদের তিন ছেলে ও দুই মেয়ে ছিল। তার মেয়ে মারিয়া ছিলেন তার ল্যাব ম্যানেজার এবং তার মেয়ে লেনা তার অন্যতম সহযোগী ছিলেন। 
তিনি সুইডেনে পানীয় জল ফ্লোরাইডেশন বিরোধিতা করেছিলেন। তিনি হোমিওপ্যাথির একজন সোচ্চার প্রতিপক্ষ এবং তিনি হোমিওপ্যাথিক প্রস্তুতিগুলিকে সুইডেনে ওষুধ হিসাবে শ্রেণিবদ্ধ করা থেকে বিরত রাখতে কাজ করেছিলেন। 
কার্লসন জুন ২৯, ২০১৮ মারা যান, ৯৫ বছর বয়সে
ব্ল্যাকটাউন ইন্টারন্যাশনাল স্পোর্টসপার্ক

ব্ল্যাকটাউন ইন্টারন্যাশনাল স্পোর্টসপার্ক সিডনি'র উপকণ্ঠে রুটি হিল এলাকায় অবস্থিত একটি বহু ক্রীড়া উপযোগী স্টেডিয়াম। এ স্টেডিয়ামে দু'টি ক্রিকেট মাঠ রয়েছে। এছাড়াও অস্ট্রেলীয় রুলস ফুটবল, অ্যাথলেটিক্স ট্র্যাক এন্ড ফিল্ড, সফ্টবল ও বেসবল খেলা আয়োজন করা হয়। পূর্বে এ স্টেডিয়ামটি ব্ল্যাকটাউন অলিম্পিক পার্ক নামে পরিচিত ছিল।
২০০০ সালে অনুষ্ঠিত সিডনি অলিম্পিকে সফ্টবল ও বেসবল খেলা আয়োজনের জন্য স্টেডিয়ামটি নির্মাণ করা হয়। ২০১০ থেকে ২০১২ সালের মধ্যবর্তী সময়কালে প্রশিক্ষণ ও প্রশাসনসংক্রান্ত কাজে ব্যবহার করা হয়।
২০১৮ ও ২০২২ সালের ফিফা বিশ্বকাপে আবেদনকারী স্বাগতিক দেশের অংশ হিসেবে ফুটবল খেলা আয়োজনের লক্ষ্যে অস্ট্রেলিয়ার আবেদন গ্রহণ করার লক্ষ্যে অ্যাথলেটিক্স ট্র্যাককে ফুটবল স্টেডিয়ামে উন্নীত করা হয় ও স্টেডিয়ামের নামকরণ করা হয় ব্ল্যাকটাউন স্টেডিয়াম। এর দর্শক ধারণ ক্ষমতা ৪১,০০০। প্রতিযোগিতার পরবর্তীকালে ২৬,০০০ দর্শকে নেমে আনার পরিকল্পনা করা হয়।
২০১৪ সালে ওয়েস্টার্ন সিডনি ওয়ান্ডারার্স কর্তৃপক্ষ প্রশিক্ষণ ঘাঁটি, দপ্তর ও যুব একাডেমি এখানে গড়ে তোলে। কয়েক মিলিয়ন ডলার ব্যয়ে নির্মিত স্টেডিয়ামটিতে চিকিৎসা কেন্দ্রও রয়েছে।
অ্যালেক স্টুয়ার্ট

অ্যালেক জেমস স্টুয়ার্ট, (; জন্ম: ৮ এপ্রিল, ১৯৬৩) মার্টন পার্ক এলাকায় জন্মগ্রহণকারী ইংল্যান্ডের সাবেক ও বিখ্যাত আন্তর্জাতিক ক্রিকেট তারকা। ইংল্যান্ড ক্রিকেট দলে ডানহাতি ব্যাটসম্যান ও উইকেট-রক্ষক ছিলেন। এছাড়াও তিনি দলের অধিনায়কত্ব করেন। ‘দ্য গফার’ ডাকনামে পরিচিত অ্যালেক স্টুয়ার্ট ইংল্যান্ড দলে সর্বাধিকসংখ্যক টেস্ট খেলায় অংশগ্রহণের গৌরব অর্জন করেন। কাউন্টি ক্রিকেটে সারে দলে প্রতিনিধিত্ব করেন তিনি।
ইংল্যান্ডের সাবেক টেস্ট ক্রিকেটার মিকি স্টুয়ার্টের কনিষ্ঠ সন্তান অ্যালেক স্টুয়ার্ট টেমস নদীর উপকূলে অবস্থিত কিংসটনের টিফিন স্কুলে অধ্যয়ন করেন। ১৯৮১ সালে কাউন্টি ক্রিকেটে সারে দলের পক্ষে অভিষেক ঘটে তার। আক্রমণাত্মক ভঙ্গীমার অধিকারী স্টুয়ার্ট ব্যাটিং উদ্বোধনে নামতেন ও মাঝে-মধ্যে উইকেট-রক্ষকের দায়িত্ব পালন করেন।
১৯৮৯-৯০ মৌসুমে ওয়েস্ট ইন্ডিজ সফরে অনুষ্ঠিত প্রথম টেস্টের মাধ্যমে তার টেস্ট অভিষেক ঘটে। নাসের হুসেনও তার সাথে অভিষিক্ত হয়েছিলেন। পরবর্তীকালে অ্যালেক স্টুয়ার্টের কাছ থেকেই অধিনায়কের দায়িত্বভার পান নাসের।
খেলোয়াড়ী জীবনের শুরুতে ইংল্যান্ডের বিশেষজ্ঞ উদ্বোধনী ব্যাটসম্যান হিসেবে দায়িত্ব পান। তিনি নিয়মিত উইকেট-রক্ষক জ্যাক রাসেলের স্থলাভিষিক্ত হন। কিন্তু দলের ভারসাম্য রক্ষার্থে রাসেলকে প্রায়শঃই দলের বাইরে থাকতে হতো। ফলে ১৯৯৮ সালে আন্তর্জাতিক ক্রিকেট থেকে রাসেল অবসর নিলে তিনিই দলে স্থায়ীভাবে অবস্থান করেন।
৪ জুন, ১৯৯২ তারিখে এজবাস্টনে অনুষ্ঠিত ড্র হওয়া প্রথম টেস্টে সফরকারী পাকিস্তানের বিপক্ষে সর্বোচ্চ ১৯০ রান সংগ্রহ করেন। এ সেঞ্চুরিটি ছিল পাঁচ টেস্টের মধ্যে চতুর্থ সেঞ্চুরি। ১৯৯৪ সালে কেনসিংটন ওভালে সপ্তম ইংরেজ ক্রিকেটার হিসেবে টেস্টের উভয় ইনিংসে সেঞ্চুরি করার কৃতিত্ব অর্জন করেন। ১১৮ ও ১৪৩ রান করায় ওয়েস্ট ইন্ডিজ দল ১৯৩৫ সালের পর এ মাঠে প্রথমবারের মতো পরাজিত হয়।
অধিনায়ক গ্রাহাম গুচের সহকারী হিসেবে ভারত ও শ্রীলঙ্কার বিপক্ষে ১৯৯৩ সালে চার টেস্টে নেতৃত্ব দেন। পরবর্তীতে গুচ অবসর নিলে মাইক অ্যাথারটনকে তার স্থলে দলের দায়িত্বভার দেয়া হয়।
১৯৯৮ সালে অ্যাথারটন পদত্যাগ করলে অবশ্যম্ভাবী হিসেবে স্টুয়ার্টকে অধিনায়ক মনোনীত করা হয়। ৩৫ বছর বয়সে দলের অধিনায়কত্ব লাভকারী স্টুয়ার্টের অধিনায়কের মেয়াদকাল ছিল মাত্র ১২ মাস।
রিচার্ড লেভি

রিচার্ড আর্নেস্ট লেভি (জন্ম: ১৪ জানুয়ারি, ১৯৮৮) জোহানেসবার্গে জন্মগ্রহণকারী দক্ষিণ আফ্রিকান ক্রিকেটার। ডানহাতি ব্যাটসম্যান রিচার্ড লেভি দক্ষিণ আফ্রিকা ক্রিকেট দলে প্রতিনিধিত্ব করছেন। এছাড়াও তিনি ডানহাতি মিডিয়াম বোলিংয়ে পারদর্শী। বর্তমানে তিনি ওয়েস্টার্ন প্রভিন্স, কেপ কোবরাজ ও নর্দাম্পটনশায়ার দলের পক্ষে খেলছেন।
কেপটাউনে অবস্থিত ওয়েনবার্গ বয়েজ হাইস্কুলের প্রাক্তন শিক্ষার্থী লেভি ২০০৫ সালে বিদ্যালয়ের পক্ষ থেকে ক্রিকেটে অবদান রাখায় সম্মাননা লাভ করেন। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে দক্ষিণ আফ্রিকা ক্রিকেট দলের অন্যতম সদস্য ছিলেন।
১৯ ফেব্রুয়ারি, ২০১২ তারিখে হ্যামিল্টনের সেডন পার্কে স্বাগতিক নিউজিল্যান্ডের বিপক্ষে অনুষ্ঠিত টুয়েন্টি২০ আন্তর্জাতিকে অপরাজিত ১১৭* রান করে নতুন রেকর্ড গড়েন। তার এ ইনিংসে ১৩ ছক্কার মার ছিল যা নতুন রেকর্ড গড়ে। এছাড়াও তিনি ৪৫ বলে দ্রুততম সেঞ্চুরির দাবীদার। এরফলে তিনি ওয়েস্ট ইন্ডিজের ক্রিস গেইলের সাথে যৌথভাবে সর্বোচ্চ রান সংগ্রহকারীর ভূমিকায় অবতীর্ণ হন। একই সালের ২১ সেপ্টেম্বর তারিখ শ্রীলঙ্কার পাল্লেকেলেতে বাংলাদেশের বিপক্ষে ১২৩ রান করে ব্রেন্ডন ম্যাককুলামের সর্বোচ্চ রানের রেকর্ডটি নিজের করে নেন।
আন্তর্জাতিক ক্রিকেটে টিকে থাকার লড়াইয়ে ব্যস্ত লেভি স্পিন বোলিং মোকাবেলায় বেশ দূর্বল। ২০১২ সালে ইন্ডিয়ান প্রিমিয়ার লিগে মুম্বাই ইন্ডিয়ান্সের পক্ষে খেলেন। ৪ মিলিয়ন মার্কিন ডলারের বিনিময়ে মুম্বাই কর্তৃপক্ষের সাথে চুক্তিবদ্ধ হন তিনি।
এসিসি টুয়েন্টি২০ কাপ

এসিসি টুয়েন্টি২০ কাপ এশিয়ার দেশসমূহ অনুষ্ঠিত টুয়েন্টি২০ ক্রিকেট প্রতিযোগিতা। প্রতিযোগিতাটি এশিয়ান ক্রিকেট কাউন্সিল কর্তৃক পরিচালিত হয়। ২০০৭ সালে কুয়েতে অনুষ্ঠিত প্রথম প্রতিযোগিতায় আফগানিস্তান এবং ওমান ক্রিকেট দল যৌথভাবে শিরোপা লাভ করে। বর্তমান চ্যাম্পিয়ন দল হিসেবে রয়েছে আফগানিস্তান ক্রিকেট দল। দলটি সবচেয়ে বেশি চারবার শিরোপা জয় করেছে।
২০০৭ সালের প্রতিযোগিতাটি ২৭ অক্টোবর থেকে ২ নভেম্বর, ২০০৭ তারিখ পর্যন্ত কুয়েতে অনুষ্ঠিত হয়েছিল। সর্বমোট দশটি দেশ প্রতিযোগিতায় অংশগ্রহণ করে।
২০ ওভারের চূড়ান্ত খেলাটি আফগানিস্তান এবং ওমানের মধ্যে অনুষ্ঠিত হয়। কিন্তু খেলাটি টাই হওয়ায় প্রতিযোগিতার নিয়ম অনুসারে বিজয়ী নির্ধারণে বোল-আউটের সিদ্ধান্ত নেয়া হলেও পিচের অবস্থা খারাপ থাকায় তা হয়নি। ফলে উভয় দলকে যৌথভাবে চ্যাম্পিয়ন ঘোষণা করা হয়।
২০১৫ সালের এসিসি প্রতিযোগিতার ৫ম আসরটি ২৫-৩০ জানুয়ারি, ২০১৫ তারিখে সংযুক্ত আরব আমিরাতে অনুষ্ঠিত হচ্ছে। প্রতিযোগিতার ফলাফলের ভিত্তিতে শীর্ষস্থানীয় দল ২০১৫ সালের আইসিসি বিশ্ব টুয়েন্টি২০ বাছাইপর্বে খেলার যোগ্যতা লাভ করবে। কিন্তু আফগানিস্তান, হংকং, নেপাল এবং সংযুক্ত আরব আমিরাত ক্রিকেট দল আন্তর্জাতিক ক্রিকেট কাউন্সিল কর্তৃক টুয়েন্টি২০ আন্তর্জাতিকের মর্যাদা লাভ করায় তারা এ প্রতিযোগিতায় অংশগ্রহণ করবে না। দলগুলো ইতোমধ্যে আয়ারল্যান্ড ও স্কটল্যান্ডে যৌথভাবে অনুষ্ঠিত ২০১৫ সালের বিশ্ব টুয়েন্টি২০ বাছাইপর্বে খেলার যোগ্যতা অর্জন করেছে। অন্যদিকে আইসিসি তথা এসিসি'র পূর্ণাঙ্গ সদস্য হবার ফলে ভারত, পাকিস্তান, শ্রীলঙ্কা ও বাংলাদেশ ক্রিকেট দল ইতোমধ্যে স্বয়ংক্রিয়ভাবে ২০১৬ সালের আইসিসি বিশ্ব টুয়েন্টি২০ প্রতিযোগিতা খেলবে।
তৃতীয় মহম্মদ বাহাদুর খানজী

তৃতীয় মহম্মদ বাহাদুর খানজী (২২শে জানুয়ারি, ১৮৫৬- ২১শে জানুয়ারি, ১৮৯২) জুনাগড় রাজ্যের নবম নবাব ছিলেন।
তৃতীয় মহম্মদ বাহাদুর খানজী জুনাগড় রাজ্যের অষ্টম নবাব দ্বিতীয় মহম্মদ মহবত খানজীর জ্যেষ্ঠ পুত্র ছিলেন। তার মাতার নাম ছিল লাডলি বিবি। ১৮৮২ খ্রিষ্টাব্দের ২৯শে সেপ্টেম্বর পিতার মৃত্যু হলে তিনি জুনাগড় রাজ্যের সিংহাসনে আসীন হন। ১৮৭৩ খ্রিষ্টাব্দের মে মাসে তিনি আমীর বখতে বেগম এবং উমরাও বখতে বেগম নামক দুইজন অভিজাত মহিলাকে বিবাহ করেন। ১৮৭৪ খ্রিষ্টাব্দে তিনি বালাসিনোর রাজ্যের নবাব মহম্মদ জোরাওয়ার খানজীর কন্যা দোসি বিবিকে বিবাহ করেন। ১৮৯১ খ্রিষ্টাব্দের ১০ই ফেব্রুয়ারি তিনি চতুর্থবার বিবাহ করেন।
অ্যাব্‌টাবাদ

অ্যাব্‌টাবাদ () পাকিস্তানের একটি শহর। শহরটি উত্তর পাকিস্তানের খাইবার পাখতুনখোয়া প্রদেশের হাজারা অঞ্চলে অবস্থিত।
ওরাশ উপত্যকায় অবস্থিত শহরটি রাজধানী ইসলামাবাদ হতে উত্তর, রাওয়ালপিন্ডি হতে উত্তর এবং পেশাওয়ার হতে উত্তরপূর্বে অবস্থিত। শহরটি অ্যাব্‌টাবাদ জেলার রাজধানী এবং সমুদ্রপৃষ্ঠ হতে উচ্চতা প্রায় । আজাদ কাশ্মীর অ্যাব্‌টাবাদের পূর্বে অবস্থিত। পাকিস্তান জুড়ে শহরটি তার মনোরম আবহাওয়া, উচ্চমানের শিক্ষা প্রতিষ্ঠান এবং সামরিক স্থাপনার জন্য পরিচিত। এখানকার জনপ্রিয় হিল স্টেশন প্রতিবছর হাজার হাজার পর্যটক আকর্ষণ করে।
ব্রিটিশ শাসন আমলে অ্যাব্‌টাবাদ শহরটি ব্রিটিশ ভারতের হাজারা জেলার সদরদপ্তর ছিলো। পাঞ্জাব অঞ্চল দখলের পর মেজর জেমস অ্যাবট ১৮৫৩ সালের জানুয়ারিতে অ্যাব্‌টাবাদ জেলা এবং শহর প্রতিষ্ঠা করেন এবং তার নামেই শহরটির নামকরণ করা হয়।
শহরটি সম্পূর্ণরূপে চারদিকে সারবান পাহাড় দিয়ে বেষ্টিত, যা থেকে বাসিন্দা ও পর্যটকরা অঞ্চল এবং শহরের দৃশ্য দেখতে পারে। অ্যাব্‌টাবাদের দক্ষিণ দিকে ডোর নদী হারনোল নগরের মধ্যে দিয়ে প্রবাহিত, অবশেষে অ্যাব্‌টাবাদের পশ্চিমে তারবেলা ড্যামে উপনীত। পার্শ্ববর্তী জেলাগুলো হল উত্তর দিকে মানশেরা, পূর্ব দিকে মুজাফফরাবাদ, পশ্চিমে হরিপুর এবং দক্ষিণে ইসলামাবাদ রাজধানী এলাকা।
অ্যাব্‌টাবাদের জলবায়ু আর্দ্র প্রায় গ্রীষ্মমণ্ডলীয়, বসন্তকাল ও শরৎকালের সময় তাপমাত্রা হালকা উষ্ণ, জুন ও জুলাইয়ের সময় তাপমাত্রা গরম এবং শীতকালে তাপমাত্রা হালকা ঠান্ডা থাকে। তাপমাত্রা ৩৮°সে পর্যন্ত বৃদ্ধি পায় মধ্য-গ্রীষ্মকালে এবং তাপমাত্রা -৫°সে এর নিচে যখন পতিত হয় তখন চরম ঠান্ডা ডিসেম্বর ও জানুয়ারিতে মাঝে মাঝে তুষারপাত ঘটে, যদিও এটি বিরল, যখন বর্ষাকালে ভারী বৃষ্টিপাত হয় জুলাই থেকে সেপ্টেম্বর পর্যন্ত শহরটির নিম্নাঞ্চলে বন্যা হয়। 
অ্যাব্‌টাবাদ হাজারা বিভাগ ও অ্যাব্‌টাবাদ জেলার সদরদপ্তর। জেলা নাজিম, কমিশনার, পুলিশের ডেপুটি ইন্সপেক্টর জেনারেল এবং বন রক্ষক সবাই অ্যাব্‌টাবাদে থাকেন। শহরটি এলাকা, নগর, কলোনি এবং উপকন্ঠে বিভক্ত।
অ্যাব্‌টাবাদের অর্থনীতি পর্যটনের উপর নির্ভরশীল।
অ্যাব্‌টাবাদে ইলেক্ট্রনিক ও প্রিন্ট মিডিয়া সক্রিয়ভাবে ভূমিকা রাখছে। ক্যাবল নেট হাজারা ঐ অঞ্চলের বৃহত্তম ক্যাবল অপারেটর, পাকিস্তানি চ্যানেলগুলি জনসাধারণের নিকট প্রদান করছে। ক্যায় টু টিভি (Kay 2 TV) ঐ এলাকার হিন্দকো চ্যানেল।
অ্যাব্‌টাবাদে দৈনিক পত্রিকা প্রকাশিত হয়। কিছু পত্রিকা হচ্ছে "রোজনামা আজ", "রোজনামা শামাল", "ক্যায় টু টাইমস", "রোজনামা পাইন", "সাপ্তাহিক মানজার" এবং হিন্দকো পত্রিকা "চাইতা"। একটি স্থানীয় পত্রিকা "দৈনিক মাহাসিব" ১৯৯৭ সাল থেকে প্রকাশিত হয়। 
অ্যাব্‌টাবাদ ফ্যালকনস অ্যাব্‌টাবাদের পেশাদারী ক্রিকেট দল যা জাতীয় টি২০ এবং লিস্ট এ ক্রিকেট টুর্নামেন্ট খেলছে। ক্রিকেট বাদে, ফিল্ড হকি ও টাএকওনডো অন্যান্য জনপ্রিয় খেলা। শহরের খেলাধুলার সুবিধা সমূহ:
মহম্মদ রসুল খানজী

মহম্মদ রসুল খানজী (৩০শে জুলাই, ১৮৫৮- ২২শে জানুয়ারি, ১৯১১) জুনাগড় রাজ্যের দশম নবাব ছিলেন।
মহম্মদ রসুল খানজী জুনাগড় রাজ্যের অষ্টম নবাব দ্বিতীয় মহম্মদ মহবত খানজীর মধ্যম পুত্র ছিলেন। তার মাতার নাম ছিল নূর বিবি। ১৮৯২ খ্রিষ্টাব্দের ২১শে জানুয়ারি জ্যেষ্ঠ ভ্রাতা তৃতীয় মহম্মদ বাহাদুর খানজীর মৃত্যু হলে তিনি জুনাগড় রাজ্যের সিংহাসনে আসীন হন। তিনি রাজ্যে রেলপথ ও চিকিৎসালয় স্থাপনে এবং শিক্ষা প্রতিষ্ঠানগুলির সম্প্রসারণে উল্লেখযোগ্য ভূমিকা গ্রহণ করেছিলেন। ১৯০৩ খ্রিষ্টাব্দে তিনি দিল্লি দরবার স্বর্ণপদক লাভ করেন। তার পত্নী আয়েশা বিবির গর্ভে তিনি শের জমান খানজী, শের জুমা খানজী, মহম্মদ রসুল খানজী ও তৃতীয় মহম্মদ মহবত খানজী নামক চারজন পুত্র এবং শোভন বখতে এবং লাল বখতে নামক দুই কন্যা সন্তানের জন্ম দেন।
সিমলা সম্মেলন

সিমলা সম্মেলন () ছিল ১৯৪৫ সালের এক ঐতিহাসিক সম্মেলন যা তৎকালীন ভাইসরয় এবং ভারতের প্রধান রাজনৈতিক দলগুলোর মধ্যে সংঘটিত হয়েছিল। ভারতের আত্মশাসনের জন্য করা ওয়াভেল প্রকল্পের সম্মতি ও অনুমোদনের মাধ্যমে আত্মশাসনের রাজনৈতিক চুক্তিপত্র করার জন্যেই এই সম্মেলনের আহ্বান করা হয়েছিল, যা পৃথকভাবে মুসলিমদেরকে প্রতিনিধিত্ব করার সুযোগ দেবে এবং যে সম্প্রদায় যেখানে সংখ্যাগুরু, সেখানে তাদের ক্ষমতা সীমিত করা হবে।
কিন্তু, মুসলিম প্রতিনিধি বাছাইয়ের ক্ষেত্রে আলোচনা স্থগিত করা হল। ভারতীয় মুসলিমদের প্রতিনিধি হবে কেবলমাত্র নিখিল ভারত মুসলিম লীগ - এই উদ্দেশ্যে, তারা ভারতীয় জাতীয় কংগ্রেস মুসলিম প্রতিনিধিদের বাছাই করবে এমন ধরনের পরিকল্পনাকে সম্পূর্ণরূপে বাদ দেন। এটি পুরো সম্মেলনকেই অর্থহীন করে তোলে, এবং হয়ত সেই সাথে এক-স্বাধীন ভারত হবার শেষ সুযোগকেও বাতিল করে দেয়। তাই এর পরের বছরে যখন ভারতীয় জাতীয় কংগ্রেস এবং নিখিল ভারত মুসলিম লীগ কেবিনেট মিশনে যোগ দেয়, মুসলিম লীগের জিন্নাহর ব্রিটিশ পরিকল্পনার অনুমোদনের প্রতি কংগ্রেস বিরোধপূর্ণ মনোভাব দেখায়।
১৪ই জুন, ১৯৪৫ সালে লর্ড নতুন পরিকল্পনা করেন যা নিম্নোক্ত প্রকল্প নিয়ে গঠিত হয়: কেন্দ্রে এক নতুন কার্যনির্বাহী পরিষদ গঠিত হবে যাতে ভাইসরয় এবং কমান্ডার ইন চিফ বাদে সবাই ভারতীয় থাকবে। নতুন স্থায়ী সংবিধানের সম্মতি ও সেই অনুযায়ী কাজ করার ও আগ পর্যন্ত এই কার্যনির্বাহী পরিষদই দায়িত্বে ছিল। প্রতিরক্ষা ছাড়া সকল পোর্টফোলিও ভারতীয় সদস্য দ্বারা গৃহীত হবে।
আমেরিকান ইন্টারন্যাশনাল ইউনিভার্সিটি-বাংলাদেশ

আমেরিকান ইন্টারন্যাশনাল ইউনিভার্সিটি-বাংলাদেশ (এআইইউবি) বাংলাদেশের একটি বেসরকারি বিশ্ববিদ্যালয়। বেসরকারি পর্যায়ের এই উচ্চ শিক্ষাপ্রতিষ্ঠানটি বাংলাদেশের রাজধানী ঢাকায় প্রতিষ্ঠিত হয় ১৯৯৪ সালে। এই বিশ্ববিদ্যালয় পাঁচটি অনুষদ থেকে স্নাতক এবং স্নাতকোত্তর পর্যায়ে বিভিন্ন ডিগ্রি ও প্রোগ্রাম পরিচালনা করে থাকে।
বিশ্ববিদ্যালয়টি ১৯৯৪ সালে ঢাকায় ড. আনোয়ারুল আবেদীন এবং ফিলিপাইনের আমা গ্রুপ অফ কোম্পানিজ এর আমা কম্পিউটার ইউনিভার্সিটির যৌথ বিনিয়োগে 'বেসরকারি বিশ্ববিদ্যালয় আইন, ১৯৯২' এর অধীনে প্রতিষ্ঠা করেন। পরবর্তিতে 'আমা গ্রুপ' এর আমা কম্পিউটার ইউনিভার্সিটি অংশিদারিত্ব ছেড়ে দিলে বিশ্ববিদ্যালয়টির নাম আমা ইন্টারন্যাশনাল ইউনিভার্সিটি-বাংলাদেশ থেকে আমেরিকান ইন্টারন্যাশনাল ইউনিভার্সিটি-বাংলাদেশ (এআইইউবি) হয়। এই বিশ্ববিদ্যালয়ের প্রথম ক্যাম্পাস ছিল মহাখালীতে, পরে তা বনানীতে স্থানান্তরিত হয়। ১৯৯৫ সাল থেকে রেগুলার কার্যক্রম ও ক্লাস শুরু হয়। ২০১৭ সালে, এআইইউবি তার স্থায়ী ক্যাম্পাস কুড়াতলী রোড, কুড়িল, খিলক্ষেত, ঢাকায় স্থানান্তরিত হয়। বিশ্ববিদ্যালয়টির বয়স বৃদ্ধির সাথে সাথে এটি প্রোগ্রামের সংখ্যা বৃদ্ধি করে এবং স্নাতকোত্তর ডিগ্রি চালু করে।
বিশ্ববিদ্যালয়টি ঢাকার কুড়াতলী, কুড়িলে অবস্থিত। প্রায় ১২ একর জমির উপরে বিশ্ববিদ্যালয়টির স্থায়ী ক্যাম্পাস অবস্থিত (বসুন্ধরা আবাসিক এলাকার পাশে)। প্রায় ১,৩০০,০০০ বর্গফুট এলাকা জুড়ে ক্যাম্পাসের বিভিন্ন ভবন রয়েছে। বিশ্ববিদ্যালয় ক্যাম্পাসটি একটি কাঁচে ঢাকা কেন্দ্রীয় গ্লোব আকৃতির ভবনের জন্য পরিচিত। বিভিন্ন ভবনে বিভিন্ন অণুষদ ও বিভিন্ন বিভাগ অবস্থিত।
বর্তমানে বিশ্ববিদ্যালয়ে ৫টি অণুষদের অধিনে ২০টি বিভাগ রয়েছে। এগুলো হলো:
বিশ্ববিদ্যালয়টিতে নিম্নে উল্লেখিত ল্যাবসমূহ রয়েছে
বিশ্ববিদ্যালয়ের ক্যাম্পাসের কেন্দ্রীয় গ্লোব আকৃতির সি বিল্ডিং-এ বিশ্ববিদ্যালয়ের আধুনিক লাইব্রেরি অবস্থিত। এখানে শীতাতপ নিয়ন্ত্রিত পরিবেশে একসাথে ৫০০ জনেরও বেশি ছাত্রের পড়ার ব্যবস্থা আছে। এআইইউবি লাইব্রেরিতে রেফারেন্স ও জার্নালের একটি বিশাল সংগ্রহ রয়েছে। বর্তমানে লাইব্রেরিতে প্রায় ২৯,২৩১টি বিভিন্ন বিষয় এর উপর বই এবং ১৩২ টি অনলাইন জার্নাল রয়েছে। এছাড়াও লাইব্রেরিতে বিভিন্ন বিষয়ের উপর ৯১২ টি ভিডিও সিডির সংগ্রহ রয়েছে। লাইব্রেরী পরিচালনার জন্য এবং ব্যবহারকারীদের সুবিধার জন্য একটি কেন্দ্রীয় সফটওয়্যার সিস্টেম রয়েছে।
নানা অনুষ্ঠান আয়োজনের জন্য বিশ্ববিদ্যালয়ের কয়েকটি গোছানো মিলনায়তন আছে। এতে শীতাতপ নিয়ন্ত্রক সহ আধুনিক সকল সুযোগ সুবিধা বিদ্যমান।
২০২৩ সাল পর্যন্ত বিশ্ববিদ্যালয় থেকে এই পর্যন্ত ২১টি সমাবর্তনে ৩৬,৯১১ জন স্নাতক ডিগ্রি লাভ করেছে।
অফিস অফ স্টুডেন্ট অ্যাফেয়ার্স (ওএসএ) সহ-শিক্ষা কার্যক্রম দেখাশোনা করে এআইইউবিতে। এই বিশ্ববিদ্যালয়ে সহ-শিক্ষা কার্যক্রম এর অংশ হিসেবে বেশ কিছু ক্লাব এবং সংগঠন রয়েছে। সেগুলো হলো:
এআইইউবি এর সাথে বিশ্বের বিভিন্ন দেশের বিশ্ববিদ্যালয় এবং সংস্থা এর সাথে সম্পর্ক এবং এফিলিয়েশন রয়েছে।
এছাড়াও, এআইউবি নিম্নলিখিত সংগঠনসমূহের সদস্যপদ ও সমঝোতা লাভ করেছে -
এআইইউবি হল বাংলাদেশের আটটি বিশ্ববিদ্যালয়ের মধ্যে একমাত্র বিশ্ববিদ্যালয় যারা এসিএম আন্তর্জাতিক কলেজিয়েট প্রোগ্রামিং প্রতিযোগিতার (ACM ICPC) সর্বোচ্চ স্তরে অংশগ্রহণ করেছে যা সাধারণত এসিএম আইসিপিসি ওয়ার্ল্ড ফাইনাল নামে পরিচিত।
পূর্বাচল

পূর্বাচল বা পূর্বাচল প্রদেশ উত্তর-পূর্ব ভারতের একটি প্রস্তাবিত রাজ্যের নাম। ভারত বিভাগের পর অসমের বাঙালি নেতৃবৃন্দ অসমের অ-অসমীয়া ভাষাভাষি অঞ্চলগুলো নিয়ে একটি পৃথক রাজ্যের পরিকল্পনা করেন। ১৯৪৮ সালে প্রথমবার পূর্বাচলের প্রস্তাব পেশ করা হয়। ১৯৫৪ সালে কাছাড় রাজ্য পুনর্গঠন কমিটির পক্ষ থেকে পুনরায় পূর্বাচলের প্রস্তাব পেশ করা হয় রাজ্য পুনর্গঠন কমিশনের কাছে। প্রস্তাবিত পূর্বাচল রাজ্য প্রাথমিকভাবে অসমের কিছু পাহাড়ি ও সমতল জেলা, কিছু সীমান্ত অঞ্চল এবং দুই দেশীয় রাজ্য মণিপুর ও ত্রিপুরা নিয়ে গঠিত হওয়ার কথা ছিল।
স্বাধীনতা ও অসম বিভাগের পর, অসমের বাঙালি হিন্দু নেতৃত্ব অসমে বাঙালিদের প্রতি পক্ষপাতমূলক আচরণের আশঙ্কা করে উত্তর-পূর্ব ভারতে একটি সংযুক্ত সীমান্ত প্রদেশের প্র্স্তাব উত্থাপন করেন। সিলেট ও পূর্ববঙ্গের অন্যান্য জেলা থেকে আগত বাঙালি হিন্দু উদ্বাস্তুদের পুনর্বাসনের প্রসঙ্গে সংযুক্ত সীমান্ত প্রদেশের দাবী জনপ্রিয় হতে থাকে। অধ্যাপক যোগেন্দ্র কুমার চৌধুরী শিলঙসহ খাসি পার্বত্য জেলা, জয়ন্তিয়া পার্বত্য জেলা, গারো পার্বত্য জেলা, লুসাই পার্বত্য জেলা, নাগা পার্বত্য জেলা, মিকির পার্বত্য জেলা, করিমগঞ্জসহ কাছাড় জেলা, নওগাঁ জেলা ও শিবসাগর জেলার কিয়দংশ (বরপাথর ও সরুপাথর মৌজা ব্যতীত), সাদিয়া, বালিপাড়া, তিরাপ ও লখিমপুর সীমান্ত অঞ্চলসমূহের পূর্বাচলভূক্তি দাবী করেন। এছাড়াও তিনি তিন দেশীয় রাজ্য মণিপুর, ত্রিপুরা ও কোচ বিহার এবং গোয়ালপাড়া জেলার পূর্বাচলভূক্তি দাবী করেন। দেশীয় রাজ্যগুলোর প্রসঙ্গে তার যুক্তি ছিল এই যে অর্থনৈতিক কারণে যেহেতু কোনো রাজ্যকেই এককভাবে ভারতের প্রদেশ হিসেবে স্বীকৃতি দেওয়া সম্ভব নয় এবং ভৌগোলিকভাবে সন্নিহিত না হওয়ার কারণে যেহেতু তাদের মধ্যে সংযুক্তিকরণও সম্ভব নয়, তাদের পক্ষে পূর্বাচল প্রদেশের অন্তর্গত হওয়াই শ্রেয়।
মণিপুরের নেতৃস্থানীয়দের মধ্যে অধিকাংশই মণিপুর রাজ্যের প্রস্তাবিত অসমভুক্তি নিয়ে চিন্তিত ছিলেন। তারা মনে করতেন মণিপুর অসমের অন্তর্গত হলে মণিপুরী ভাষা, সংস্কৃতি ও পরিচয় তীব্র সংকটের মুখে পড়বে। সেই কথা মাথায় রেখে মণিপুরী নেতৃত্ব প্রথম দিকে পূর্বাচল প্র্স্তাবে সমর্থন জানান। কিন্তু পরবর্তীকালে, মণিপুরের সমস্ত রাজনৈতিক দল এই প্রস্তাবের বিরোধিতা করে। মেইতেই নেতৃবৃন্দ মনে করেন প্র্স্তাবিত পূর্বাচল রাজ্যে কাছাড় ও ত্রিপুরার বাঙালিরাই হবে নিয়ন্ত্রক। মেইতেই জাতীয় পরিচয় এতে অস্তিত্ব সংকটে পড়বে। ২১ সেপ্টেম্বর হিজাম ইরাবত সিংহের নেতৃত্বে মণিপুর কৃষক সভা ও মণিপুর সোশালিস্ট পার্টি যৌথভাবে পুর্বাচল প্রস্তাবের বিরোধিতার ডাক দেয়। পূর্বাচলের প্রস্তাবের বিরোধীদের মণিপুর রাজ্য পুলিশ সভাস্থলে যেতে বাধা দিলে তারা একজন পুলিশকে হত্যা করে। মণিপুর রাজ্য পরিষদ মণিপুর কৃষক সভা ও মণিপুর সোশালিস্ট পার্টিকে বেআইনি ঘোষণা করে ও ইরাবত সিংহের বিরুদ্ধে গ্রেপ্তারি পরোয়ানা জারি করে। ইরাবত সিংহ ব্রহ্মদেশে পালিয়ে যান। কেন্দ্রও পূর্বাচল প্রস্তাবকে অবাস্তব মনে করে। পূর্বাচলের পরিবর্তে মণিপুরকে অন্যান্য দেশীয় রাজ্যের মতোই চুক্তির মাধ্যমে ভারতভূক্তির উপর জোর দেয়। ইরাবত পলায়ন করায় পূর্বাচল বিরোধী আন্দোলনও স্তিমিত হয়ে পড়ে।
১৯৫৪ সালে কাছাড় রাজ্য পুনর্গঠন কমিটির পক্ষ থেকে পূর্বাচলের প্র্স্তাব দেওয়া হয় রাজ্য পুনর্গঠন কমিশনকে। তাদের দাবী ছিল পূর্বাচল রাজ্যের মাধ্যমে অসমের সমস্ত অ-অসমীয়াভাষী জাতিগোষ্ঠীর বঞ্চনার ইতি ঘটবে। পূর্বাচলের দ্বিতীয় প্রস্তাবও গৃহীত হয়নি। পূর্বাচলের দাবী পূরণ না হলেও কাছাড়ের বাঙালিরা অসম সরকারের ভাষা নীতির বিরুদ্ধে আন্দোলন চালিয়ে যেতে থাকেন যা পরবর্তীকালে ১৯৬১ সালের ভাষা আন্দোলনে চূড়ান্ত রূপ ধারণ করে।
পাদশাহনামা

পাদশাহনামা () (Chronicle of the Emperor) হল মুঘল সম্রাট শাহজাহানের সময়কার সরকারি লিখিত চিত্রায়িত ইতিহাস। এর অধিকাংশ গুরুত্বপূর্ণ রচনাগুলো দুইখণ্ডে আবদুল হামিদ লাহোরির রচিত।
শাহজাহান তার শাসনামলের অষ্টম বছরে তার শাসনামল নিয়ে মুহাম্মদ আমিন কাজভিনিকে সরকারিভাবে ইতিহাস রচনা করতে বলেন। কাজভিনি ১৬৩৬ সালে "পাদশাহনামা" রচনা সমাপ্ত করেন। এতে শাহজাহানের শাসনের প্রথম দশ চান্দ্রবছরের বিবরণ রয়েছে।
জালালউদ্দিন তাবাতাবায়ি আরেকটি "পাদশাহমানা" লিখেছেন। কিন্তু তাতে শুধু পঞ্চম থেকে অষ্টম অর্থাৎ চার বছরের বিবরণ রয়েছে। পরে আবদুল হামিদ লাহোরিকে এ দায়িত্ব দেয়া হয়। তিনি দুই খণ্ডে তা সমাপ্ত করেন। প্রথম খন্ড কাজভিনির কাজের উপর ভিত্তি করে রচিত হয়েছে, তবে বিস্তারিত আকারে। দ্বিতীয় খণ্ডে শাহজাহানের পরের দশ চান্দ্রবছরের বিবরণ লিপিবদ্ধ হয়। এটি তিনি ১৬৪৮ সালে শেষ করেন। লাহোরি ১৬৫৪ সালে মারা যান। লাহোরির এক ছাত্র মুহাম্মদ ওয়ারিসকে শাহজাহানের বাকি জীবন লিপিবদ্ধ করে তা সম্পূর্ণ করার দায়িত্ব দেয়া হয়। তিনি এটি ১৬৫৬ সালে সমাপ্ত করেন। তার কর্ম এশিয়াটিক সোসাইটি কর্তৃক লাহোরির "পাদশাহনামার" তৃতীয় খন্ড রূপে প্রকাশিত হয়।
এই রচনাগুলো শাহজাহানের শাসনামল সম্পর্কে জানার গুরুত্বপূর্ণ সূত্র। এর পান্ডুলিপিতে অঙ্কিত চিত্রগুলো বিয়ে ও অন্যান্য কার্যকলাপের মাধ্যমে শাহজাহানের দরবারের অবস্থা তুলে ধরে।
১৭৯৯ সালে আওধের নবাব তৃতীয় জর্জকে "পাদশাহনামা" পাঠান। বর্তমানে উইন্ডসর দুর্গের রাজকীয় লাইব্রেরীতে লাহোরির "পাদশাহনামা" এর রাজকীয় চিত্রায়িত পান্ডুলিপি সংরক্ষিত আছে। কাজভিনি ও ওয়ারিসের পান্ডুলিপি ব্রিটিশ লাইব্রেরীতে সংরক্ষিত আছে। এছাড়া ভারতের পাটনার খোদা বখশ অরিয়েন্টাল লাইব্রেরীতে একটি পান্ডুলিপি রয়েছে।
ফিলিপ অ্যাবট

ফিলিপ অ্যাবট () (মার্চ ২১, ১৯২৩ - ফেব্রুয়ারি ২৩, ১৯৯৮) একজন আমেরিকান চলচ্চিত্র ও টেলিভিশন অভিনেতা।
মিরাকেল অব দি হোয়াইট স্ট্যালিয়ন্স (১৯৬৩)সহ পঞ্চাশ ও ষাটের দশকে বেশ কয়েকটি চলচ্চিত্রে ফিলিপ সহকারী অভিনেতা হিসেবে অভিনয় করেন। তিনি ১৯৫২ থেকে ১৯৯৫ সাল পযর্ন্ত প্রায় একশতাধিক বিভিন্ন টেলিভিশন সিরিজে অতিথি শিল্পী হিসেবে উপস্থিত থাকেন। তিনি দি এফ বি আই (১৯৬৫), জেনারেল হসপিটাল (১৯৬৩), সু্ইট বার্ড অব ইয়ুথ (১৯৬২)সহ বেশ কয়েকটি জনপ্রিয় টেলিভিশন সিরিজের পরিচালক ছিলেন। 
ফিলিপ জেন ডুফরায়েন নামক এক অভিনেত্রী সঙ্গে বিবাহ বন্ধনে আবদ্ধ হন। তাদের তিনটি সন্তান ছিলঃ ডেভিট অ্যাবট, নেলসন অ্যাবট ও ডেনিজ অ্যাবট।
১৯৯৮ সালে ক্যান্সারে আক্রান্ত হয়ে ফিলিপ পরলোক গমন করেন।
১৯২২ চৌরী-চৌরা ঘটনা

চৌরী-চৌরা ঘটনা ঘটেছিল ভারতবর্ষে ব্রিটিশ শাসনামলে অসহযোগ আন্দোলন চলাকালে। ৪ই ফেব্রুয়ারি ১৯২২ খ্রিষ্টাব্দ তারিখে ব্রিটিশ ভারতের উত্তর প্রদেশের অন্তর্ভুক্ত গোরক্ষপুর জেলায় অবস্থিত চৌরী-চৌরাতে অসহযোগ আন্দোলন-এ অংশগ্রহণকারী বিক্ষোভকারীদের ওপর পুলিশ নির্যাতন শুরু করলে আন্দোলনকারীরা পুলিশকর্মীদের তাড়া করে ও পুলিশকর্মীরা থানায় আশ্রয় গ্রহণ করে।এই অবস্থায় বিক্ষোভকারীরা এক হিংসাত্মক ও ধ্বংসাত্মক কার্যক্রমে লিপ্ত হয়ে পড়ে: তারা একটি পুলিশ থানায় আগুন দেয় এবং প্রত্যুত্তরে পুলিশ গুলি চালায়। এই ঘটনায় ৩ জন নাগরিক এবং ২৩ জন পুলিশ সদস্যের মৃত্যু হয়। আন্দোলনে হিংসার অনুপ্রবেশের জন্য গান্ধীজি অসহযোগ আন্দোলন স্থগিত করে দেয়। সুভাষচন্দ্র বসু গান্ধীজির এই সিদ্ধান্তের তীব্র সমালোচনা করে একে "Himalayan Blunder" বলে অভিহিত করেছেন ।
১৯২০ সালের প্রথম দিকে, ভারতীয়রা, গান্ধীজীর নেতৃত্বে, অহিংসার আন্দোলন-এ যুক্ত ছিল যা পরে অসহযোগ আন্দোলন নামে ভূষিত হয়। "সত্যাগ্রহ" নামে পরিচিত এক অহিংসার আন্দোলনের মাধ্যমে, বিক্ষোভ সাজানো হয়েছিল ভারতীয় জাতীয় কংগ্রেস-এর নেতৃত্বে, অত্যাচারী সরকারের দ্বারা নিয়ন্ত্রিত ব্যবস্থাকে চ্যালেঞ্জ করবার জন্য যার নাম ছিল রাওলাট আইন।
এই ঘটনাটির দুদিন আগে অর্থাৎ ২রা ফেব্রুয়ারি, ১৯২২ সালে, স্বেচ্ছাসেবকেরা বাজারে মাংসের দাম বাড়ানোর প্রতিবাদে এক অসহযোগ আন্দোলনে যোগদান করে। এখানে কিছু মানুষদের স্থানীয় পুলিশেরা মারে এবং দলের নেতাদের জেলে পুরে দেয়। যা করেছিল চৌরী-চৌরা পুলিশ স্টেশনের পুলিশেরা। প্রত্যুত্তরে ৪ই ফেব্রুয়ারি পুলিশের বিরুদ্ধে এক প্রতিবাদের আয়োজন করা হয় লোকাল বাজার এলাকায়।
৪ই ফেব্রুয়ারি, প্রায় ২০০০-২৫০০ জড়ো হয়েছিল এবং চৌরী চৌরা বাজারের দিকে মিছিল করে যেতে শুরু করে। তারা বাজারে জায়গায় একটি মদের দোকান প্রহরী করতে জড়ো হয়। একজন নেতা গ্রেফতার হয়। কিছু জন লোকাল পুলিশ স্টেশনের সামনে জড়ো হয়ে স্লোগান দিতে থাকে তাদের নেতাকে ছাড়াবার জন্য। ভিড় বাজারের দিকে বাড়তে শুরু করে এবং সশস্ত্র পুলিশ ওই ভিড়কে সামলাবার জন্য প্রেষিত হয়। ওই ভিড়কে ভয় দেখাবার জন্য এবং সামলাবার জন্য পুলিশেরা খোলা হাওয়াতে ওপরের দিকে গুলি ছুঁড়তে থাকে। এই সময়ই প্রতিবাদীরা উত্তেজিত হয়ে পরে এবং পুলিশের দিকে ঢিল ছুঁড়তে শুরু করে।
পরিস্থিতি যখন হাতের বাইরে বেরিয়ে যায় তখন ভারতের সাব-ইন্সপেক্টর গুলি চালাতে বলে। তার ফল হিসেবে মারা যায় ৩ জন সাধারণ মানুষ, এবং আরও অনেক মানুষ আহত হয়। এত ভিড়ের মধ্যে পুলিশ সামাল দিতে পারেনি। আর গুলি চালানোর ঘটনা প্রতিবাদীদের আরও ক্ষুদ্ধ করে তোলে এবং প্রতিবাদীরা পুলিশ চৌকির ভিতরে ঢুকে পরে এবং পুলিশ চৌকি জ্বালিয়ে দেয়। যেখানে ২৩ জন ভারতীয় পুলিশ ভিতরে আটক অবস্থায় মারা যায়। বেশিরভাগ পুলিশদেরই পুড়িয়ে মেরে দেওয়া হয়েছিল। মৃত্যুর সংখ্যা নিয়ে এখনও অবধি চর্চা চলে যে ২২ না ২৩ জন পুলিশ মারা গেছিল, আসলে এই দ্বিধাটি রয়েছে কারণ ঘটনার পরে একজন আহত পুলিশ মারা গেছিলেন বলে।
দয়ানন্দ শেট্টি

দয়ানন্দ চন্দ্রশেখর শেট্টি (জন্ম: ১১ ডিসেম্বর ১৯৬৯), যিনি দয়া শেট্টি নামে অধিক পরিচিত, একজন ভারতীয় চলচ্চিত্র, টেলিভিশন অভিনেতা এবং মডেল। তিনি সনি টিভি'র গোয়েন্দা ধারাবাহিক "সি.আই.ডি."-তে 'সিনিয়র ইন্সপেক্টর দয়া' চরিত্রে অভিনয়ের জন্য পরিচিত।
দয়ানন্দ শেট্টি ১৯৬৯ সালের ১১ ডিসেম্বর ভারতের কর্ণাটকের দক্ষিণ কন্নড় জেলার (বর্তমানে উড়ুপি জেলা) শিরভা গ্রামে একটি তুলুভাষী বান্ট পরিবারে জন্মগ্রহণ করেন। তার বাবার নাম চন্দ্র প্রকাশ শেট্টি এবং মায়ের নাম উমা শেট্টি। তার নয়না ও সন্ধ্যা নামে দুই বোন রয়েছেন। তিনি মুম্বইয়ের বান্দ্রার রিজভি কলেজ থেকে বাণিজ্য বিভাগে স্নাতক করেছিলেন। তিনি স্মিতা শেট্টিকে বিয়ে করেছেন, তাদের বিভা শেট্টি নামে একজন কন্যা সন্তান রয়েছে।
দয়ানন্দ শেট্টি মূলত একজন ক্রীড়াবিদ ছিলেন। তিনি একজন শট পুট এবং ডিসকাস নিক্ষেপকারী ছিলেন। তিনি ১৯৯৬ সালে মহারাষ্ট্র থেকে ডিসকাস নিক্ষেপে চ্যাম্পিয়ন হয়েছিলেন। পায়ে আঘাতের কারণে তিনি ক্রীড়া ছেড়ে অভিনয়ে যোগ দেন। তিনি অনেক বিজ্ঞাপনে অভিনয় করেছেন এবং থিয়েটার শিল্পী হিসেবে পুরস্কারও জিতেছেন। তুলু ভাষার নাটক "সিক্রেট"-এ তার ভূমিকার জন্য তিনি সেরা অভিনেতার পুরস্কার জিতেছিলেন। এরপর তিনি ১৯৯৮ সালে "সি.আই.ডি." ধারাবাহিকে অফিসারের ভূমিকার জন্য অডিশন দেন এবং নির্বাচিত হন। তিনি "সি.আই.ডি."-তে 'সিনিয়র ইন্সপেক্টর দয়া' ভূমিকায় অভিনয়ের জন্য পরিচিত। তিনি ছাড়াও এই ধারাবাহিকে প্রধান চরিত্রে অভিনয় করেছেন শিবাজী সাটম এবং আদিত্য শ্রীবাস্তব। তিনি "সি.আই.ডি."র কয়েকটি পর্বের কাহিনীও লিখেছেন।
২০১৪ সালে তিনি শিবাজী সাটম, নরেন্দ্র গুপ্তা এবং আদিত্য শ্রীবাস্তবের সাথে "কৌন বনেগা ক্রোড়পতি"-তে উপস্থিত হয়েছিলেন।
লালা লাজপত রায়

লালা লাজপত রায়(২৮ জানুয়ারি ১৮৬৫- ১৭ নভেম্বর ১৯২৮ )(; ) একজন ভারতীয় স্বাধীনতা সংগ্রামী । তিনি "পাঞ্জাব কেশরি" নামেও পরিচিত। তিনি পাঞ্জাব ন্যাশনাল ব্যাঙ্ক ও লক্ষ্মী বিমা কোম্পানী স্থাপন করেছিলেন। তিনি ভারতীয় জাতীয় কংগ্রেসের চরমপন্থী দলের লাল-বাল-পালের অন্যতম নেতা। ১৯২৮ সালে সাইমন কমিশনের বিরুদ্ধে অনুষ্ঠিত প্রদর্শনিতে অংশগ্রহণ করেন । সেখানে তিনি পুলিশের লাঠিচার্জে গভীর ভাবে আহত হন। ১৯২৮ 
সালের ১৭ নভেম্বর তাঁর মৃত্যু হয়।
১৮৬৫ সনের ২৮ জানুয়ারি তারিখে পাঞ্জাবে লালা লাজপত রায় জন্মগ্রহণ করেন।। তার পিতার নাম মুন্সি রাধাকৃষ্ণণ আজাদ। তিনি কিছুসময়কাল হরিয়াণার রোহতক এবং হিসার শহরে উকালতি করেন। তিনি ভারতীয় জাতীয় কংগ্রেস দলের অন্যতম নেতা ছিলেন। বাল গঙ্গাধর তিলক ও বিপিন চন্দ্র পালের সহিত তিনি লাল-বাল-পাল নামেই বিখ্যাত ছিলেন। এই তিন নেতারাই ভারতে সর্বপ্রথম ব্রিটিশ থেকে ভারতের স্বাধীনতার দাবী করেন। পরবর্তী সময়ে সমগ্র ভারতবাসী এই আন্দোলনে জড়িয়ে পড়ে। তিনি স্বামী দয়ানন্দ সরস্বতীর সহিত আর্য সমাজকে পাঞ্জাবে জনপ্রিয় করে তোলেন। তিনি অনেক স্থানে দুর্ভিক্ষের সময় শিবির স্থাপন করে লোকের সেবা করেছেন। ১৯২৮ সনের ৩০ অক্টোবর তিনি সাইমন কমিশনের বিরুদ্ধে অনুষ্ঠিত প্রদর্শনিতে অংশগ্রহণ করেন । সেখানে তিনি পুলিশের লাঠি চার্জে গভীর ভাবে আহত হন। গুরুতরভাবে আহত হয়ে তিনি বলেছিলেন, ‘’আমার শরীরে করা ব্রিটিশের প্রহার, ব্রিটিশের ধংসের কারণ হয়ে উঠবে’’। ব্রিটিশের প্রহারে গুরুতরভাবে আহত হওয়ার ফলে ১৯২৮ সনের ১৭ নভেম্বর তারিখে তার মৃত্যু হয়।
লালা'র মৃত্যুর ফলে সমগ্র দেশ উত্তেজিত হয়ে উঠে। চন্দ্রশেখর আজাদ, ভগৎ সিং, শিবরাম রাজগুরু ও সুখদেব থাপার ও অন্যান্য স্বাধীনতা সংগ্রামীরা লালাজির মৃত্যুর প্রতিশোধ নেওয়ার প্রতিজ্ঞা নেয়। ১৯২৮ সালের ১৭ ডিসেম্বর তারিখে এই স্বাধীনতা সংগ্রামীরা লালা'র মৃত্যুর প্রতিশোধ স্বরূপ ব্রিটিশ পুলিশ অফিসার সন্ডার্সকে গুলি করে হত্যা করে। সন্ডার্সকে হত্যা করার জন্য রাজগুরু, সুখদেব ও ভগৎ সিংকে ব্রিটিশ সরকারের কারাগার থেকে ফাঁসির আদেশ দেওয়া হয়। এই ভাবে ভারতীয় রাজনীতিতে এক নতুন স্পন্দন সৃষ্টি হয়।
লালা লাজপত রায় হিন্দী ভাষায় মধ্যযুগীয় হিন্দুত্ববাদী রাজা শিবাজী ও ভগবান শ্রীকৃষ্ণের জীবনী রচনা করেন। তিনি ভারতে ও বিশেষ করে পাঞ্জাবে পাঞ্জাবী ভাষাকে হটিয়ে হিন্দী ভাষা প্রতিস্হাপনের ক্ষেত্রেও সহযোগিতা করেছিলেন।
তৃতীয় মহম্মদ মহবত খানজী

তৃতীয় মহম্মদ মহবত খানজী (২রা আগস্ট, ১৯০০- ৭ই নভেম্বর, ১৯৫৯) জুনাগড় রাজ্যের একাদশ ও শেষ নবাব ছিলেন।
তৃতীয় মহম্মদ মহবত খানজী জুনাগড় রাজ্যের দশম নবাব মহম্মদ রসুল খানজীর কনিষ্ঠ পুত্র ছিলেন। তার মাতার নাম ছিল আয়েশা বিবি। অজমের শহরে অবস্থিত মেয়ো কলেজ থেকে তিনি উচ্চশিক্ষা লাভ করেন। ১৯১১ খ্রিষ্টাব্দের ২২শে জানুয়ারি পিতার মৃত্যু হলে তিনি জুনাগড় রাজ্যের সিংহাসনে আসীন হন। ১৯২০ খ্রিষ্টাব্দের ৩১শে মার্চ পর্যন্ত তিনি রাজপ্রতিনিধি পরিষদের তত্ত্বাবধানে রাজত্ব করেন।
তৃতীয় মহম্মদ মহবত খানজী ১৯২১ খ্রিষ্টাব্দের ৭ই এপ্রিল মুনাওয়ার জাহানকে, ১৯২৩ খ্রিষ্টাব্দের ২৭শে এপ্রিল আমনা বিবিকে, ১৯২৩ খ্রিষ্টাব্দের ৩০শে অক্টোবর অমন বিবিকে, ১৯২৫ খ্রিষ্টাব্দের ৮ই জুলাই মোতি বিবিকে, ১৯৩২ খ্রিষ্টাব্দের ৯ই নভেম্বর দদিবা সাহিবাকে এবং ১৯৪৫ খ্রিষ্টাব্দের ২৬শে জুলাই সাঈদা সুলতানাকে বিবাহ করেন। তিনি মহম্মদ দিলাওয়ার খানজী, মহম্মদ হিম্মত খানজী, মহম্মদ শমসের খানজী, মহম্মদ ইকবাল খানজী, মহম্মদ সাখাওয়াত খানজী, গুলাম মহম্মদ খানজী, মহম্মদ ইউসুফ খানজী, মহম্মদ সাদিক খানজী, মহম্মদ শাহরিয়ার খানজী ও সাঈদ আলী খানজী নামক দশজন পুত্র এবং তাজ বখতে, উমরাও বখতে, ইনায়ত বখতে, রহেব বখতে, উনরাও বখতে, কুলসুম বখতে, সুলতান বখতে, নূর বখতে, জোহরা বখতে ও রাহাত বখতে নামক দশজন কন্যার জনক ছিলেন।
১৯৪৭ খ্রিষ্টাব্দের ১৮ই জুলাই ভারতীয় স্বাধীনতা অধিনিয়ম ১৯৪৭ পাশ হলে ভারত ও পাকিস্তান নামক দুইটি রাষ্ট্রের জন্মের সিদ্ধান্তের পাশাপাশি দেশীয় রাজ্যগুলিকে এই দুই রাষ্ট্রে যোগ দেওয়া বা স্বাধীন থাকার মধ্যে একটি পথ বেছে নেওয়ার কথা বলা হয়। তৃতীয় মহম্মদ মহবত খানজী ১৯৪৭ খ্রিষ্টাব্দের ১৫ই সেপ্টেম্বর পাকিস্তান সরকারের সঙ্গে চুক্তি স্বাক্ষর করে তার রাজ্যকে পাকিস্তান রাষ্ট্রের সঙ্গে অন্তর্ভুক্ত করেন। ভারত সরকারের পক্ষ থেকে জুনাগড় রাজ্যে সামরিক অভিযানের পরিকল্পনা নেওয়া হলে তিনি ২৪শে অক্টোবর সপরিবারে পাকিস্তান চলে যান। ঐ বছর ৯ই নভেম্বর ভারতীয় আধিকারিকেরা জুনাগড় পৌঁছে রাজ্যের প্রশাসনিক দায়িত্বভার গ্রহণ করলে নবাবী শাসনের বিলোপ ঘটে।
১৯১১ খ্রিষ্টাব্দে তৃতীয় মহম্মদ মহবত খানজীকে দিল্লি দরবার স্বর্ণ পদক প্রদান করা হয়। তাকে ১৯৩৭ খ্রিষ্টাব্দের ১৯শে জুন ব্রিটিশ সেনাবাহিনীর সাম্মানিক ক্যাপ্টেন পদ প্রদান করা হয়। ১৯৪২ খ্রিষ্টাব্দের ২১শে জুলাই তাকে বাহিনীর মেজর পদে এবং ১৯৪৬ খ্রিষ্টাব্দের ১৫ই অক্টৈবর কর্ণেল পদে উন্নীত করা হয়। ১৯৪৮ খ্রিষ্টাব্দে তাকে পাকিস্তান সরকারের তরফে নিশান-ই-কায়েদ-ই-আজম পুরস্কারে সম্মানিত করা হয়।
ফয়সালাবাদ

ফয়সালাবাদ (পাঞ্জাবি এবং উর্দু: فيرل آباد, উর্দু উচ্চারণ: [/ fɑːɪsˈlɑˌbɑːd //] (শুনুন); ইংরেজি: / fɑːɪsɑːlˌbɑːd /), পূর্বে লায়লপুর নামে পরিচিত ছিল - পাকিস্তানের সবচেয়ে জনবহুল শহর, করাচি এবং লাহোরের পরে দ্বিতীয় স্থানে পাঞ্জাবের পূর্বাঞ্চলীয় প্রদেশের বৃহত্তম। ঐতিহাসিকভাবে ব্রিটিশ ভারতের মধ্যে প্রথম পরিকল্পিত শহরগুলির মধ্যে একটি, এটি দীর্ঘকাল আগে একটি মহানগরীতে বিকশিত হয়েছে। ফয়সালাবাদকে শহরের জেলা মর্যাদায় পুনর্গঠন করা হয়েছিল; 2001 স্থানীয় সরকার অধ্যাদেশ (LGO) দ্বারা প্রবর্তিত একটি হস্তান্তর ) ফয়সালাবাদ জেলার মোট এলাকা হল 5,856 km2 (2,261 বর্গ মাইল) যেখানে ফয়সালাবাদ উন্নয়ন কর্তৃপক্ষ (FDA) দ্বারা নিয়ন্ত্রিত এলাকা হল 1,280 km2 (490 বর্গ মাইল)। 8 ফয়সালাবাদ এই অঞ্চলের কেন্দ্রীয় অবস্থান এবং সংযোগ সড়ক, রেল এবং বিমান পরিবহনের কারণে একটি প্রধান শিল্প ও বিতরণ কেন্দ্রে পরিণত হয়েছে। [৯] এটিকে "পাকিস্তার ম্যানচেস্টার" হিসাবে উল্লেখ করা হয়েছে। n "। পাঞ্জাবের জিডিপিতে 10 শতাংশের বেশি অবদান রাখে এবং এর গড় বার্ষিক জিডিপি (নামমাত্র) $20.5 বিলিয়ন।
ফয়সালাবাদ উত্তর-পূর্ব পাঞ্জাবের ঘূর্ণায়মান সমতল সমভূমিতে অবস্থিত। সমুদ্রসমতল থেকে এর গড় উচ্চতা ১৮৬ মিটার (৬১০ ফু)। শহরটি যথাযথভাবে প্রায় ১,২৩০ বর্গকিলোমিটার (৪৭০ মা২) এলাকা নিয়ে গঠিত, যেখানে শহুরে জেলার আয়তন ১৬,০০০ বর্গকিলোমিটারেরও (৬,২০০ মা২) বেশি। চেনাব নদী প্রায় ৩০ কিলোমিটার (১৯ মা) এবং রবি নদী ৪০ কিলোমিটার (২৫ মা) দক্ষিণ-পূর্ব দিকে প্রবাহিত হয়েছে। নিন্ম চেনাব খালটি ৮০% আবাদি জমিকে জল সরবরাহ করে যা এটিকে সেচের প্রধান উৎস বানিয়েছে। ফয়সালাবাদ উত্তরে চিনিওট এবং শায়খুপুর দ্বারা, পূর্বে শায়খুপুরা ও সহিওয়াল, দক্ষিণে সহিওয়াল ও টোবা টেক সিং এবং পশ্চিমে ঝাং দ্বারা বেষ্টিত।
ফয়সালাবাদ ব্রিটিশ ভারতের প্রথম পরিকল্পিত শহরগুলির মধ্যে একটি হিসাবে প্রতিষ্ঠিত হয়েছিল, যা ৩ বর্গকিলোমিটার (১.২ বর্গমাইল) আয়তনের ছিল। এটি প্রাথমিকভাবে ২০,০০০ লোকের বসবাসের জন্য তৈরি করা হয়েছিল। ১৯৪১ সালে নগরীর জনসংখ্যা ৬৯৯৩০ জন ছিল, যা ১৯৫৫ সালে বৃদ্ধি পেয়ে ১৭৯,০০০ জেন দাঁড়ায় (জনসংখ্যা বৃদ্ধির হার ছিল ১৫২.২%), এ বিশাল বৃদ্ধির বেশিরভাগ অংশটি ভারতের পূর্ব পাঞ্জাব এবং হরিয়ানা থেকে আসা মুসলিম শরণার্থীদের বসতি স্থাপনের জন্য দায়ী ছিল। ১৯৬১ সালে জনসংখ্যা বেড়ে দাঁড়ায় ৪২৫২৪৮ জনে, যাতে বৃদ্ধি পেয়েছে ১৩৭.৪%। ফয়সালাবাদ ১৯৪১ এবং ১৯৬১ সালের মধ্যে জনসংখ্যার ৫০৮.১% নিবন্ধন করে পাকিস্তানের জনসংখ্যার ইতিহাসে একটি রেকর্ড তৈরি করে। ১৯৬০-এর শিল্প বিপ্লব জনসংখ্যা বৃদ্ধিতে অবদান রেখেছিল। ১৯৬১ সালে জনসংখ্যা ছিল ৪২৫২৪৮ জন। ১৯৭২ সালের আদমশুমারি অনুসারে ফয়সালাবাদের জনসংখ্যা ছিল ৮৬৪,০০০ জন, যা জনসংখ্যায় পাকিস্তানের তৃতীয় বৃহত্তম শহর হিসাবে স্থান দিয়েছে। ১৯৮১ সালের আদম শুমারি অনুসারে জনসংখ্যা ছিল ১,০৯২,০০০; তবে, ফয়সালাবাদ ডেভলপমেন্ট কর্তৃপক্ষ এই সংখ্যাটি ১,২৩২,০০০ বলে অনুমান করেছে। ২০১৭ সালের আদমশুমারী অনুযায়ী নগরীর মোট জনসংখ্যা ছিল ৩,২০৩,৮৪৬ জন।
অরড্যুইনো

অরড্যুইনো, একটি ইতালিয় উন্মুক্ত উৎসের হার্ডওয়্যার এবং সফটওয়্যার কোম্পানি, প্রজেক্ট এবং ব্যবহারকারী সম্প্রদায়; যা বিভিন্ন ধরনের ডিজিটাল ডিভাইস এবং ইন্টারেক্টিভ ডিভাইস নির্মাণের জন্য ক্ষুদ্র যন্ত্রাংশ নকশা এবং নির্মাণ করে থাকে যা ভৌত বিশ্বের নিয়ন্ত্রণ করতে পারে। প্রকল্পটি ইতালিতে প্রাথমিকভাবে স্মার্ট প্রজেক্ট কর্তৃক মাইক্রোকন্ট্রোলার বোর্ডের পরিবারের উপর ভিত্তি করে নকশাকৃত এবং নির্মিত, এবং এছাড়াও বিভিন্ন ৮-বিট এটমেল এভিআর মাইক্রোকন্ট্রোলার বা ৩২-বিট এটমেল এআরএম প্রসেসর ব্যবহার করে অন্যান্য বিক্রেতারাও রয়েছে। এই সিস্টেম বিভিন্ন ধরনের ডিজিটাল এবং এনালগ ইনপুট/আউটপুট পিন সেট প্রদান করে যা এক্সটেনশন বোর্ড এবং অন্যান্য বর্তনির সাথে ইন্টারফেস করা যেতে পারে। বোর্ডটিতে ব্যক্তিগত কম্পিউটার থেকে প্রোগ্রাম লোডের জন্য কিছু মডেল ইউএসবিসহ সিরিয়াল যোগাযোগ ইন্টারফেস থাকে। এদের হার্ডওয়্যার পণ্যসমূহ CC-BY-SA লাইসেন্স এবং সফটওয়্যার পণ্যসমূহ গ্নু লেসার জেনারেল পাবলিক লাইসেন্স (এলজিপিএল) বা গ্নু জেনারেল পাবলিক লাইসেন্স (জিপিএল) এর অধীনে লাইসেন্সকৃত, যার ফলে যে কেউ আর্ড্যুইনো বোর্ড এবং সফটওয়্যার উৎপাদন ও বিপণন করতে পারে। আর্ড্যুইনো বোর্ডসমূহ তাদের ওয়েবসাইট বা অনুমোদিত বিক্রেতাদের কাছ থেকে ক্রয় করা যেতে পারে।
মাইক্রোকন্ট্রোলার সমূহের প্রোগ্রামিংএর জন্য, অরড্যুইনো প্ল্যাটফর্ম একটি সমন্বিত উন্নয়ন পরিবেশ প্রদান করে যা সি এবং সি++ প্রোগ্রামিং ভাষার জন্য সমর্থন রয়েছে।
অরড্যুইনো প্রকল্পটি ইতালির ইভ্রিয়ায় ইন্টারেকশন ডিজাইন ইনস্টিটিউট ইভ্রিয়া (আইডিআইআই) -এ শুরু হয়েছিল। ২০০৩ সালে হার্নান্দো ব্যারাগান মাসিমো ব্যাঞ্জি এবং ক্যাশই রিসের তত্ত্বাবধানে আইডিআইআই-এ স্নাতকোত্তর থিসিস প্রকল্প হিসেবে "ওয়্যারিং" নামক উন্নয়ন প্ল্যাটফর্ম তৈরি করেন। ক্যাসি রিস এবং বেন ফ্রাই একত্রে প্রসেসিং ডেভেলপমেন্ট প্ল্যাটফর্ম তৈরির জন্য খ্যাত ছিলেন। এই প্রকল্পের মুল উদ্দেশ্য ছিল যেন প্রকৌশলী নয় এমন ব্যাক্তিরা সহজে, কম খরচে ডিজিটাল প্রকল্প তৈরি করতে পারেন। ওয়্যারিং প্রকল্পটির অধীনে অ্যাটমেগা১২৮ মাইক্রোকন্ট্রোলার সংবলিত একটি প্রিন্টেড সার্কিট বোর্ড এবং এই মাইক্রোকন্ট্রোলারকে প্রোগ্রাম করার জন্য একটি আইডিই।
আর্ড্যুইনো একটি উন্মুক্ত উৎসের হার্ডওয়্যার। হার্ডওয়্যারের রেফারেন্স ডিজাইনগুলি ক্রিয়েটিভ কমন্স অ্যাট্রিবিউশন শেয়ার-অ্যালাইক ২.৫ লাইসেন্সের অধীনে বিপণন করা হয় এবং এগুলো আর্ড্যুইনোর ওয়েবসাইটে উপলব্ধ। এছাড়া হার্ডওয়্যারের কিছু সংস্করণের জন্য লেআউট এবং উত্পাদন ফাইলগুলিও তাদের ওয়েবসাইটে রয়েছে।
অরড্যুইনো হার্ডওয়্যারের জন্য যেকোনো প্রোগ্রামিং ভাষাতে লেখা যেতে পারে যা কম্পাইলার ব্যবহার করে নির্দিষ্ট মাইক্রোপ্রসেসরের জন্য বাইনারি মেশিন কোডে রুপান্তর করা যায়।
void setup () {
void loop () {